hotchpotch/miracl-hf-unified huggingface dataset:
ฟงไสหยก สู้บนหัวคน
ฟงไสหยก สู้บนหัวคน ( )เป็นภาพยนตร์กำลังภายในในปี ค.ศ. 1993 กำกับโดย หยวน ขุย นำแสดงโดย หลี่ เหลียนเจี๋ย รับบทเป็น ฟ่ง ไสหยก. ภาพยนตร์เรื่องนี้ชนะรางวัลรางวัลฮ่องกงฟิล์มอวอร์ด และ รางวัลภาพยนตร์ม้าทองคำอีกด้วย ภาพยนตร์เรื่องนี้มีภาคต่อคือ ปึงซีเง็ก ปิดตาสู้
คุณชายฟง ได้เดินทางเข้าร่วมการประลองยุทธเลือกคู่ เพื่อช่วงชิงหัวใจของถิงถิงธิดาขุนนางใหญ่ ชะตาในแรกพบของทั้งสองช่างหมางเมินยิ่งนัก แต่เมื่อตระกูลของเขาถูกราชวงศ์แมนจูสั่งประหารล้างโคตรข้อหาเป็นกบฏแผ่นดิน คุณชายฟงและถิงถิงจึงกลับมาประสานรอยรักอีกครั้ง ซึ่งความรักส่วนตัวของทั้งสองคงไม่มีทางเกิดขึ้นได้ หากความแค้นอันใหญ่หลวงยังมิได้รับการสะสาง
โยฮันเรส เบลสโกวิตซ์
โยฮันเรส อัลแบร์ เบลสโกวิตซ์(10 กรกฎาคม 1883 - 5 กุมภาพันธ์ 1948) เป็นนายพลเยอรมันในช่วงสงครามโลกครั้งที่ 2 และได้รับเหรียญกางเขนเหล็กอัศวินกางเขนเหล็กใบโอ๊คและดาบ
เขาได้เป็นผู้บัญชาการทหารสูงสุดในการครอบครองโปลแลนด์ในปี 1939-1940 เขาได้เขียนบันทึกหลายข้อความต่อไปยังกองบัญชาการทหารสูงสุดเยอรมันให้ประท้วงความโหดร้ายของเอสเอส. เขาถูกปลดออกแต่ถูกเรียกกลับมารับตำแหน่งอีกครั้ง, ไม่มีการตั้งคำถามใดๆต่อนโยบายของนาซี ข้อหาก่ออาชญากรรมสงครามในการพิจารณาคดีที่นูเรมเบิร์ก เขาได้ฆ่าตัวตายในวันที่ 5 กุมภาพันธ์ 1948 ทั้งคำฟ้องและการฆ่าตัวตายได้รับการพิจารณาเป็นปริศนาโดยนักวิชาการ นับตั้งแต่เพราะเขาพ้นผิดในภายหลังทั้งหมด นับและได้รับการบอกว่าจะคาดหวังว่าจะพ้นผิดโดยการป้องกันของเขา
ยศทหารกองทัพเรือสาธารณรัฐจีน
"ระบบยศทหาร"'ของกองทัพเรือสาธารณรัฐจีน โดยอ้างอิงลำดับชั้นยศเหมือนกับกองทัพบก ซึ่งรวมถึงนาวิกโยธินใช้เครื่องหมายยศลักษณะเดียวกับกองทัพบกทุกประการ
จักรพรรดิเรเง็ง
จักรพรรดิเรเง็ง ( , ) จักรพรรดิองค์ที่ 112 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 1663 — ค.ศ. 1687
หลังจากเจ้าชายซะโตะฮิโตะประสูติได้ไม่นาน จักรพรรดิโกะ-โคเมียว จักรพรรดิองค์ที่ 110 ผู้เป็นพระเชษฐาต่างพระราชมารดาได้สถาปนาพระองค์ขึ้นเป็นผู้สืบราชบัลลังก์เมื่อเจ้าชายซะโตะฮิโตะมีพระชนมายุเพียง 4 เดือนจักรพรรดิโกะ-โคเมียวก็ประชวรด้วยไข้ฝีดาษและเสด็จสวรรคตอย่างกะทันหันเมื่อวันที่ 20 เดือน 9 ปี โจโอ ที่ 3 ตรงกับวันที่ 30 ตุลาคม ค.ศ. 1654 ขณะมีพระชนมายุเพียง 21 พรรษาราชบัลลังก์จึงตกมาอยู่ที่เจ้าชายนะงะฮิโตะพระเชษฐาต่างพระราชมารดาอีกพระองค์หนึ่งพระชนมายุเพียง 16 พรรษาที่ขึ้นสืบราชบัลลังก์เป็น จักรพรรดิโกะ-ไซ
เจ้าชายซะโตะฮิโตะเสด็จขึ้นสืบราชบัลลังก์ดอกเบญจมาศเมื่อวันที่ 26 เดือน 1 ปี คันบุง ที่ 3 ตรงกับวันที่ 5 มีนาคม ค.ศ. 1663 ภายหลังจากการสละราชบัลลังก์ของจักรพรรดิโกะ-ไซหลังจากนั้นไม่นานได้มีพิธีราชาภิเษกจักรพรรดิเรเง็งที่ พระราชวังหลวงเคียวโตะ
ในปี เท็นนะ ที่ 2 ตรงกับ ค.ศ. 1682 จักรพรรดิเรเง็งได้สถาปนา เจ้าชายอะซะฮิโตะ ( , ) พระราชโอรสองค์ที่ 5 พระชนมายุเพียง 7 พรรษาขึ้นเป็นรัชทายาทและผู้สืบราชบัลลังก์และได้มีการจัดพิธีเฉลิมฉลองอย่างยิ่งใหญ่หลังจากมิได้จัดมานานกว่า 300 ปี
จักรพรรดิเรเง็งได้สละราชบัลลังก์ให้กับเจ้าชายอะซะฮิโตะขึ้นเป็น จักรพรรดิฮิงะชิยะมะ เมื่อวันที่ 21 เดือน 3 ปี โจเกียว ที่ 4 ตรงกับวันที่ 2 พฤษภาคม ค.ศ. 1687 หลังจากครองสิริราชสมบัติได้ 24 ปีหลังจากนั้นอีก 4 วันคือวันที่ 25 เดือน 3 ปี โจเกียว ที่ 4 ตรงกับวันที่ 6 พฤษภาคม ค.ศ. 1687 ได้มีการจัดพิธีราชาภิเษกจักรพรรดิฮิงะชิยะมะขึ้นที่ พระราชวังหลวงเคียวโตะ
หลังจากอดีตจักรพรรดิเรเง็งสละราชบัลลังก์แล้วได้ย้ายไปประทับที่ พระราชวังหลวงเซนโต ในพระราชสถานะ ไดโจเท็นโน (มหาจักรพรรดิ) และที่พระราชวังแห่งนี้พระองค์ได้กุมพระราชอำนาจอยู่เหนือพระราชโอรสและพระราชนัดดานานถึง 26 ปีจนกระทั่งอดีตจักรพรรดิเรเง็งเสด็จออกผนวชเมื่อ ค.ศ. 1713 โดยได้รับฉายาทางธรรมว่า โซโจ (Sojō)
จนกระทั่งวันที่ 6 เดือน 8 ปี เคียวโฮ ที่ 17 ตรงกับวันที่ 24 กันยายน ค.ศ. 1732 ตรงกับรัชสมัยจักรพรรดิฮิงะชิยะมะจักรพรรดิองค์ที่ 114 ผู้เป็นพระราชนัดดาอดีตจักรพรรดิเรเง็งหรือพระภิกษุโซโจเสด็จสวรรคตขณะมีพระชนมายุ 79 พรรษา
เมาส์ (รถถัง)
แพนเซอร์ 8 เมาส์ () ชื่ออย่างเป็นทางการคือ Panzerkampfwagen VIII Maus เป็นสุดยอดรถถังหนักของนาซีเยอรมนีในสมัยสงครามโลกครั้งที่สอง ซึ่งถูกกล่าวขานว่า เป็นรถถังที่มีขนาดใหญ่ที่สุดในโลกและมีเกราะที่หนามากยากนักที่กระสุนใดๆจะเจาะเกราะเข้ามาได้ สร้างขึ้นสำเร็จในช่วงหลังปี 1944 Maus นั้นถือว่าเป็นรถถังประจัญบานขนาดใหญ่ที่มีเกราะหนาที่สุดเท่าที่นาซีเยอรมันได้สร้างขึ้นมา มีการสั่งให้สร้างทั้งหมด 5 คัน แต่ทว่ามีเพียงเกราะตัวถัง 2 อันและเกราะป้อมปืน 1 อันเท่านั้นที่สร้างได้สำเร็จ ซึ่งก่อนที่จะทำการทดลองวิ่งนั้นก็ถูกกองทัพโซเวียตบุกยึดฐานไปเสียก่อน
ซึ่งต้นแบบทั้งสองคันนั้น มีเพียงหนึ่งคันที่มีเกราะตัวถังพร้อมป้อมปืน ส่วนอีกคันนั้นไม่มีป้อมปืน ได้รับการทดลองในช่วงหลังปี 1944 ซึ่งตัวรถถังที่เสร็จสมบูรณ์นั้นมีความยาวถึง 10.2เมตร (33 ฟุต 6 นิ้ว) สูง 3.71 เมตร(12 ฟุต 2 นิ้ว) มีความกว้าง 3.63 เมตร(11.9 ฟุต) มีน้ำหนัก 188 ตัน
อาวุธหลักของ เมาส์ นั้นคือ Krupp-designed 128 mm KwK 44 L/55 ซึ่งมีพื้นฐานมาจากปืนใหญ่ต่อต้านรถถัง 12.8 cm Pak 44 ซึ่งเป็นปืนของยานเกราะพิฆาตรถถัง "Jagdtiger" (ยากท์ไทเกอร์)
ปึงซีเง็ก ปิดตาสู้
ปึงซีเง็ก ปิดตาสู้ () เป็นภาพยนตร์กำลังภายในแบบตลกในปี ค.ศ. 1993 กำกับโดย หยวน ขุย ร่วมออกแบบงานสร้างและนำแสดงโดย หลี่ เหลียนเจี๋ย ซึ่งภาพยนตร์เรื่องนี้เป็นภาคต่อของภาพยนตร์เรื่อง "ฟงไสหยก สู้บนหัวคน" ซึ่งออกวางจำหน่ายในปีเดียวกัน
ปึงซีเง็ก (หรือ ฟงไสหยก ในภาคที่แล้ว) ต้องเข้ามาพัวพันกับพรรคดอกไม้แดงที่หวังโค่นล้มจักรพรรดิ์แมนจูและสถาปนาราชวงศ์หมิงขึ้นปกครองจีนอีกครั้ง ครั้งนี้เขาต้องปรับตัวให้เข้ากับระบบที่เข้มงวดของพรรคดอกไม้แดง รวมถึงต้องผจญกับสองสาวที่ทึกทักเอาว่าเขาเป็นสามีของพวกนาง เรื่องราวจะเป็นอย่างไร ติดตามได้ใน "ปึงซีเง็ก ปิดตาสู้"
สถาบันแห่งชาติเพื่อการพัฒนาเด็กและครอบครัว มหาวิทยาลัยมหิดล
สถาบันแห่งชาติเพื่อการพัฒนาเด็กและครอบครัว มหาวิทยาลัยมหิดล มีฐานะเทียบเท่าคณะหนึ่งในมหาวิทยาลัยมหิดล เป็น “สถาบันแห่งชาติ” ด้านการพัฒนาเด็กและครอบครัวหนึ่งเดียวของประเทศ เน้นการมีส่วนร่วมของเด็ก เยาวชน และครอบครัว ทั้งในกระบวนการวิจัย พัฒนา และขับเคลื่อนองค์ความรู้ งานวิจัยบนพื้นฐานของสังคมไทย
ในปี พ.ศ. 2533 สืบเนื่องจากการประชุมสุดยอดเพื่อเด็กแห่งสหประชาชาติ(World Summit for Children) และเมื่อวันที่ 12 มีนาคม พ.ศ. 2534 รัฐบาลไทยได้ลงนามรับรองปฏิญญาระดับโลกว่าด้วยความอยู่รอดของเด็กและการปกป้องและพัฒนาเด็ก
ต่อมาในปี พ.ศ. 2535 รัฐบาลไทยได้จัดทำแผนปฏิบัติการหลักของปฏิญญาเพื่อเด็กของประเทศไทยซึ่งกำหนดให้มีการจัดตั้งสถาบันวิชาการระดับชาติ สำหรับพัฒนาเด็กให้มีประสิทธิภาพเพื่อเป็นการสนองนโยบายการพัฒนาเด็กและเยาวชนของประเทศ ในแผนปฏิบัติการพัฒนาการศึกษาอบรมเลี้ยงดูเด็กและวัยรุ่น มหาวิทยาลัยมหิดลจึงเสนอเป็นแกนจัดตั้ง "สถาบันแห่งชาติเพื่อการพัฒนาเด็กและครอบครัว" สำหรับพัฒนาวิชาการเรื่องเด็กและครอบครัวอย่างเป็นองค์รวมเพื่อเพิ่มพลังแก่ครอบครัว โดยจัดการศึกษาวิจัยพัฒนาและผลิตบุคลากรระดับต่างๆ เพื่อการส่งเสริมการพัฒนาศักยภาพของเด็กและครอบครัวตลอดจนการป้องกันและแก้ไขปัญหาอย่างเป็นรูปธรรมที่เหมาะสมกับบริบทของสังคมวัฒนธรรมและสภาวะโลก
โครงการจัดตั้งสถาบันแห่งชาติเพื่อการพัฒนาเด็กและครอบครัว ได้รับอนุมัติในหลักการตามมติคณะรัฐมนตรีเมื่อวันที่ 7 มิถุนายน พ.ศ. 2537 ให้เป็นโครงการใหม่ทำหน้าที่เป็นหน่วยงานกลางทางวิชาการในระดับชาติในมหาวิทยาลัยมหิดล เพื่อให้ดำเนินการศึกษาวิจัยและผลิตบุคลากรด้านการพัฒนาเด็กและครอบครัวอย่างผสมผสาน โดยเป็นโครงการภายใต้แผนปฏิบัติการพัฒนาการศึกษา อบรมเลี้ยงดูเด็กและวัยรุ่น ปีพ.ศ. 2538-2539 และตอบสนองแผนปฏิบัติการหลักของปฏิญญาเพื่อเด็ก ซึ่งได้กำหนดเป้าหมายในการพัฒนาเด็กของประเทศไทยในรอบ 10 ปี(พ.ศ. 2535 - 2544) ซึ่งระบุว่าเมื่อสิ้นสุดแผนฯ 7 จะมีการจัดตั้งสถาบันเพื่อพัฒนาเด็กเป็นเป้าหมายสนับสนุนข้อที่ 16 และดำเนินการอย่างต่อเนื่องในแผนฯ 8 และต่อไป
วันที่ 8 ธันวาคม พ.ศ. 2538 แต่งตั้งคณะกรรมการนโยบายและคณะกรรมการบริหารโครงการจัดตั้งสถาบันแห่งชาติเพื่อการพัฒนาเด็กและครอบครัว เพื่อดำเนินงานตามนโยบายและแผนงานที่คณะกรรมการนโยบายระดับชาติ
ต่อมา วันที่ 2 ตุลาคมพ.ศ. 2540 ได้ประกาศในราชกิจจานุเบกษา จัดตั้งเป็น สถาบันแห่งชาติเพื่อการพัฒนาเด็กและครอบครัว มหาวิทยาลัยมหิดล ทำหน้าที่วิจัย พัฒนา และขับเคลื่อนองค์ความรู้ งานวิจัยบนพื้นฐานของสังคมไทย 
เปิดสอนจำนวน 2 หลักสูตร ได้แก่
สรารัตน์ แซ่จิ๋ว
สรารัตน์ แซ่จิ๋ว (ชื่อเล่น) แอนนี่ : เกิดเมื่อวันที่ 3 กุมภาพันธ์ พ.ศ. 2537 เป็นคนจากจังหวัด ราชบุรี เริ่มเข้าวงการ จากการเลียนแบบทำท่าลิปซิงค์ตุ๊กกี้ ชิงร้อยชิงล้าน ฉายา แอนนี่ 4 ปี 700
สถาบันบริหารจัดการเทคโนโลยีและนวัตกรรม มหาวิทยาลัยมหิดล
สถาบันบริหารจัดการเทคโนโลยีและนวัตกรรม มหาวิทยาลัยมหิดล (Institute for Technology and Innovation Management ) เป็นส่วนงานของมหาวิทยาลัยมหิดล จัดตั้งขึ้นเพื่อให้บริการจัดการองค์ความรู้ งานวิจัย และนวัตกรรมที่มีอยู่ภายในมหาวิทยาลัยไปสู่การใช้ประโยชน์ในภาคอุตสาหกรรมและสังคม
เมื่อวันที่ 18 กันยายน พ.ศ. 2556 สภามหาวิทยาลัยมหิดล อนุมัติการจัดตั้ง MITI (Mahidol Institute of Technology Transfer and Innovation - สถาบันวิวัฒน์เทคโนโลยีและนวัตกรรมแห่งมหาวิทยาลัยมหิดล) เป็นหน่วยงานอิสระ มีบอร์ดของตนเอง ทำหน้าที่ “วิเคราะห์และยกระดับกลไกการผลักดันงานวิจัยสู่นโยบายระดับชาติ และการนำไปใช้ให้เกิดประโยชน์ในภาคสังคมและธุรกิจ”
และวันที่ 1 เมษายน พ.ศ. 2559 "สถาบันบริหารจัดการเทคโนโลยีและนวัตกรรม มหาวิทยาลัยมหิดล" ได้จัดตั้งเป็นส่วนงานของมหาวิทยาลัย ตามประกาศมหาวิทยาลัยมหิดล เรื่องการจัดตั้งส่วนงานของมหาวิทยาลัย (ฉบับที่ 2) พ.ศ. 2559
โดยสถาบันฯ จัดตั้งขึ้นเพื่อให้บริการจัดการองค์ความรู้ งานวิจัย และนวัตกรรมที่มีอยู่ภายในมหาวิทยาลัยไปสู่การใช้ประโยชน์ในภาคอุตสาหกรรมและสังคม มีทำหน้าที่เป็นตัวเชื่อมโยงระหว่างมหาวิทยาลัยกับหน่วยงานภายนอกทั้งภาครัฐและเอกชน การเชื่อมโยงดังกล่าวดำเนินการผ่านกิจกรรมด้านการบริการวิชาการ การบริหารจัดการและการใช้ประโยชน์ทรัพย์สินทางปัญญา การจัดการทรัพยากรชีวภาพ การบ่มเพาะธุรกิจ และคลินิกเทคโนโลยี
ตำบลเขาพัง
ตำบลเขาพัง อำเภอบ้านตาขุน จังหวัดสุราษฎร์ธานี เป็นชุมชนชาวสวน ตั้งอยู่บริเวณลำน้ำคลองแสง เทือกเขา เขื่อนรัชชประภา ภาคใต้ มีสภาพบ้านเรือนที่สงบสุข และมีชื่อเสียงด้านสถานที่ ท่องเที่ยว พักผ่อนแบบสัมผัสธรรมชาติในอ่างเก็บน้ำเขื่อนรัชชประภาบนแพต่างๆ ท่องเที่ยวบริเวณในอ่างเก็บน้ำ กุ้ยหลินเมืองไทย กิจกรรมเดินป่า ชมสัตว์ ท่องเที่ยวถ้ำต่างๆ รวมทั้งสถานที่ท่องเที่ยวเชิงอนุรักษ์ สะพานแขวนภูเขารูปหัวใจ อีกทั้งในฤดูผลไม้มีเทศกาลของถิ่นทุเรียนคลองแสง ฤดูทุเรียนหลน รวมทั้งมีสถานที่ที่ประชาชนทั่วไปนิยมไปกราบไหว้ "พ่อท่านทวดรอด" วัดเขาพัง อำเภอบ้านตาขุน และยังเป็นศูนย์กลางเชื่อมต่อไปยังแหล่งท่องเที่ยวทางทะเล ภูเขา น้ำตก อื่น ๆ ได้สะดวก เช่น อุทยานแห่งชาติเขาสก อำเภอพนม, จังหวัดกระบี่, จังหวัดพังงา, จังหวัดภูเก็ต
ชุมชนบ้านเขาพัง ตั้งอยู่บริเวณเขื่อนรัชชประภา​ ซึ่งเป็นถิ่นกำเนิดต้นน้ำตาปีสายหนึ่ง คือลำน้ำคลองแสง ห่างจากตัว อำเภอบ้านตาขุน​ ประมาณ 12 กิโลเมตร เป็นชุมชนชาวสวน มีการตั้งถิ่นฐานทั้งในส่วนของบริเวณเขื่อนรัชชประภาพ และบริเวณรอบเขื่อนรัชชประภา สืบสานวิถีชีวิต และวัฒนธรรม มายาวนานกว่าร้อยปี ด้วยลักษณะทางภูมิศาสตร์ มีแม่น้ำคลองแสง เป็นแม่น้ำสายหลัก วิถีชีวิตคนไทยในสมัยก่อน ที่อาศัยผูกพันอยู่กับสายน้ำ การสัญจรทางน้ำจึงเป็นเส้นเลือดหลักในการคมนาคมระหว่างหมู่บ้านต่างๆ บ้านเขาพังเป็นเมืองสำคัญบนเส้นทางค้าขาย และอาชีพประมง มาแต่เก่าก่อนร่องรอยจากอดีต จากประวัติศาสตร์ เมื่อครั้ง
พระบาทสมเด็จพระปรมินทรมหาภูมิพลอดุลยเดชพร้อมด้วย สมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินทรงเปิดเขื่อนรัชชประภา และโรงไฟฟ้าพลังน้ำ เมื่อวันพุธที่ 30 กันยายน 2530 ที่บ้านเขาพัง หลังจากนั้นได้อพยพประชาชนจากแนวสร้างเขื่อนให้มีที่อยู่ที่ทำกิน บริเวณใกล้เขื่อนฯ บางส่วน และบางส่วนที่ไม่มีผลกระทบจากการสร้างเขื่อนฯ ยังคงอยู่ทำมาหากินดั้งเดิมจนถึงปัจจุบัน สภาพทางสังคมของบ้านเขาพังจึงประกอบด้วยประชากรที่ตั้งถิ่นฐานเดิม และประชากรที่อพยพมาทำมาหากิน ทั้งจากถิ่นใกล้เคียง รวมทั้งคนจากต่างถิ่นที่มาทำภารหน้าที่ภายในเขื่อนฯ ผสมผสานพัฒนาต่อเนื่องเป็นชุมชนขนาดใหญ่ และมีสถานะเป็นเทศบาลตำบล​ คือ​ เทศบาลตำบลบ้านเชี่ยวหลาน
ตำบลเขาพัง​ อำเภอบ้านตาขุน จังหวัดสุราษฏร์ธานี อยู่ทางทิศเหนือและตะวันตก ห่างจากอำเภอบ้านตาขุน 12 กม.ห่างจากจังหวัดสุราษฏร์ธานีประมาณ 168 กม.พื้นที่ตำบลเขาพัง เป็นพื้นที่ภูเขาหินปูนทางทิศเหนือและทิศตะวันตก และเป็นพื้นที่ราบสูงทางทิศตะวันออกและทิศใต้ พื้นที่ทั้งตำบลอยู่ในเขตปฏิรูปที่ดินเพื่อการเกษตร มีลำน้ำสำคัญคือ คลองแสง ซึ่งเป็นต้นกำเนิดของต้นน้ำตาปีที่หล่อเลี้ยงประชากรชาวจังหวัดสุราษฏร์ธานี
ตำบลเขาพัง แบ่งเขตการปกครองย่อย เป็น 5 หมู่บ้านตั้งแต่ปีพุทธศักราช 2xxx ถึงปัจจุบัน “ตำบลเขาพัง” มีผู้บริหารทั้งหมด x ท่าน
เจ้าจอม (ละครโทรทัศน์)
เจ้าจอม เป็นละครโทรทัศน์ แนวละครดราม่า-โรแมนติก สร้างมาจากบทประพันธ์ของ บุษยมาส ครั้งแรกออกอากาศทาง ช่อง 9 และครั้งที่สองออกอากาศทาง ช่อง 3 เอสดี
ครั้งแรกเมื่อปี พ.ศ. 2535 ผลิตโดยบริษัท ไฟว์สตาร์ โปรดักชั่น จำกัด นำแสดงโดย จักรกฤษณ์ อำมะรัตน์, แอน ทองประสม ออกอากาศทาง ช่อง 9 ทุกวันอังคาร-พุธ เวลา 22.00 - 23.00 น. เมื่อวันที่ 13 ตุลาคม พ.ศ. 2535 บทโทรทัศน์โดย สุภาว์ เทว กำกับการแสดงโดย สักกะ จารุจินดา เวอร์ชันแรกนี้เคยออกอากาศรีรันให้ชมอีกครั้งมาแล้วทาง ช่อง 3 แฟมิลี่ ทุกวันเสาร์-อาทิตย์ เวลา 22.30 - 23.30 น. เมื่อวันที่ 5 กรกฎาคม พ.ศ. 2557
และนำกลับมาสร้างใหม่อีกครั้งในปี พ.ศ. 2559 ผลิตโดยบริษัท สเต็ปออนเวิร์ด จำกัด บทโทรทัศน์โดย แดง ระวี (กาญจนา วงศ์พัวพันธ์) กำกับการแสดงโดย ณรงค์ จารุจินดา นำแสดงโดย วิทยา วสุไกรไพศาล, ชนกสุดา รักษนาเวส ออกอากาศทาง ช่อง 3 เอสดี ทุกวันจันทร์-ศุกร์ เวลา 19.15 - 20.15 น. เริ่มตอนแรกวันที่ 6 ธันวาคม พ.ศ. 2559–20 มกราคม พ.ศ. 2560
ลันด์ครอยเซอร์ พี.1000 รัตต์
ลันด์ครอยเซอร์ พี.1000 รัตต์ () เป็นภาพการออกแบบของสุดยอดรถถังหนักของนาซีเยอรมนีในระหว่างสงครามโลกครั้งที่สอง มันเป็นรถถังที่มีขนาดใหญ่มากกว่าเมาส์หลายเท่า มีป้อมปืนสองกระบอกคือปืนใหญ่เรือ SK C/34 ขนาด 28 เซนติเมตร นอกจากนั้นยังสามารถติดตั้งอาวุธต่างๆ เช่น ป้อมปืนรถถัง ปืนต่อสู้อากาศยาน เป็นต้น
รถถังชนิดนี้ถูกออกแบบมานำเสนอและได้รับความเห็นชอบอนุมัติให้สร้างขึ้นจากฟือเรอร์ อดอล์ฟ ฮิตเลอร์ แต่ทว่ากลับไม่สามารถสร้างได้เพราะไม่มีงบประมาณจึงทำให้โครงการนี้ต้องพับเก็บไปจนถึงสิ้นสุดสงคราม ต่อมาภายหลังมีผู้เชียวชาญด้านรถถังได้คาดการณ์ว่า ถ้านาซีเยอรมันสามารถสร้างได้สำเร็จจะเป็นรถถังที่มีขนาดใหญ่มากที่สุดโลกในประวัติศาสตร์และยากนักที่จะมีรถถังจากศัตรูใดๆมาต่อกรได้เลย
พระที่นั่งเฉียนชิง
พระที่นั่งเฉียนชิง (; แมนจู: "kiyan cing gung") แปลว่า พระที่นั่งสุทไธสวรรค์ () เป็นพระที่นั่งหลังหนึ่งในตอนเหนือของพระราชวังต้องห้าม กรุงเป่ย์จิง ประเทศจีน เป็นพระที่นั่งหลังใหญ่ที่สุดในบรรดาพระที่นั่งสามหลังแห่งฝ่ายใน อีกสองหลัง คือ พระที่นั่งเจียวไท่ หรือพระที่นั่งอนันตสมาคม (交泰殿) และพระที่นั่งคุนหนิง หรือพระที่นั่งภูมิเสถียร (坤寧宮)
พระที่นั่งแห่งนี้เป็นอาคารมีจั่วสองชั้น ตั้งบนฐานหินอ่อนชั้นเดียว ในพระที่นั่งแบ่งเป็น 2 ส่วน มีห้องนอน 9 ห้อง มีเตียงทั้งหมด 27 หลัง พระมหากษัตริย์ราชวงศ์หมิงจะบรรทมสลับกันไปเพื่อประโยชน์แห่งความปลอดภัย ธรรมเนียมนี้ประพฤติต่อมาถึงราชวงศ์ชิง แต่จักรพรรดิหย่งเจิ้งไม่ประสงค์จะใช้ห้องบรรทมเดียวกับจักรพรรดิคังซีพระบิดา จึงเสด็จไปประทับพระที่นั่งหยางซิน หรือพระที่นั่งจรุงจิต (养心殿) พระมหากษัตริย์นับแต่นั้นก็เสด็จบรรทมที่พระที่นั่งหยางซินสืบมา และเปลี่ยนพระที่นั่งเฉียนชิงเป็นที่ออกขุนนาง ประชุมกรมความลับทหาร (軍機處) และเลี้ยงโต๊ะ
กลางพระที่นั่งมีราชอาสน์และโต๊ะทรงอักษร เหนือราชอาสน์ติดตั้งรูปมังกรขดไว้บนเพดาน และมีป้ายพระอักษร 4 ตัวที่จักรพรรดิซุ่นจื้อทรงไว้ ความว่า "เจิ้งต้ากวงหมิง" (正大光明) แปลว่า "เที่ยงตรงโปร่งใส"
นับแต่รัชกาลจักรพรรดิหย่งเจิ้ง พระมหากษัตริย์ทรงออกราชโองการลับตั้งรัชทายาทไว้สองฉบับข้อความเหมือนกัน ฉบับหนึ่งซ่อนไว้หลังป้ายพระอักษรนี้ อีกฉบับทรงพกไว้กับพระองค์เสมอ
3ซี 191
3ซี 191 () เป็นเควซาร์ที่ตั้งอยู่ในกลุ่มดาวปู
3ซี 212
3ซี 212 () เป็นเควซาร์ที่ตั้งอยู่ในกลุ่มดาวปู
3ซี 268.3
3ซี 268.3 () เป็นดาราจักรซีย์เฟิร์ต (Seyfert galaxy) หรือเควซาร์ (quasar) ที่ตั้งอยู่ในกลุ่มดาวหมีใหญ่
พระราชวังหลวงเซนโต
พระราชวังหลวงเซนโต ( , ) พระราชวังหลวงพร้อมสวนและสิ่งก่อสร้างนอกอาคารที่ตั้งอยู่ ณ นครเคียวโตะ ซึ่งในอดีตได้ใช้เป็นที่ประทับของอดีตจักรพรรดิที่สละราชบัลลังก์แล้วในปัจจุบันได้ใช้เป็นที่ประทับขององค์จักรพรรดิและพระบรมวงศานุวงศ์ยามเสด็จเยือนนครเคียวโตะโดยอยู่ภายใต้การดูแลของ สำนักพระราชวังญี่ปุ่น
พระราชวังหลวงเซนโตแห่งนี้ก่อสร้างขึ้นตามพระราชประสงค์ของอดีต จักรพรรดิโกะ-มิซุโน ภายหลังจากสละราชบัลลังก์แล้วโดยสร้างแล้วเสร็จเมื่อ ค.ศ. 1630 ซึ่งอดีตจักรพรรดิโกะ-มิซุโนก็ประทับที่พระราชวังแห่งนี้จนเสด็จสวรรคต
มาร์เดอร์ 2
มาร์เดอร์ 2 (MarderII) เป็นรถถังพิฆาตของนาซีเยอรมนีในสมัยสงครามโลกครั้งที่ 2 มันถูกออกแบบมาให้สนับสนุนทหารราบและยานเกราะไปพร้อมกัน โดยได้รับการดัดแปลงด้วยการใช้ฐานรถถังพันเซอร์ 2เและนำปืนใหญ่ 7.5 ซม. แพค 40 มาติดตั้งไว้
รถถังฮุมเมิล
พันเซอร์เฮาบิทซ์ ฮุมเมิล () เป็นรถถังปืนใหญ่อัตราจรของนาซีเยอรมนีในระหว่างสงครามโลกครั้งที่สอง โดยดัดแปลงด้วยการใช้ฐานรถถังแพนเซอร์3 หรือแพนเซอร์4แบบแชสซีและติดตั้งปืนใหญ่อัตราจรเฮาวิตเซอร์ 15 cm sFH 18
เมทัลเกียร์ โซลิด 5: เดอะ แฟนท่อมเพน
เมทัลเกียร์ โซลิด 5: เดอะ แฟนท่อมเพน () เป็นวิดีโอเกมแนวแอกชั่นผจญภัย และลอบฆ่าที่พัฒนาโดยโคจิมะโปรดักชันส์ และเผยแพร่โดยโคนามิ เป็นเกมสำหรับไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360 และเอกซ์บอกซ์ วัน ตัวเกมวางจำหน่ายในวันที่ 1 กันยายน ค.ศ. 2015
วิทยาลัยวิทยาศาสตร์การแพทย์เจ้าฟ้าจุฬาภรณ์
วิทยาลัยวิทยาศาสตร์การแพทย์เจ้าฟ้าจุฬาภรณ์ เป็นสถาบันอุดมศึกษาในกำกับของรัฐ ส่วนงานหนึ่งของราชวิทยาลัยจุฬาภรณ์ มีหน้าที่จัดการศึกษาทางด้าน แพทยศาสตร์ พยาบาลศาสตร์ สาธารณสุขศาสตร์ วิทยาศาสตร์การแพทย์ วิทยาศาสตร์สุขภาพ ทําการวิจัย และสนับสนุนให้ทําการวิจัยเพื่อสร้างองค์ความรู้ในเรื่องดังกล่าว และให้บริการในการบําบัดรักษาผู้ป่วย
วันที่ 19 มกราคม พ.ศ. 2559 มีพระราชบัญญัติราชวิทยาลัยจุฬาภรณ์ จัดตั้ง ราชวิทยาลัยจุฬาภรณ์ ให้เป็นเป็นสถาบันการวิจัยและวิชาการชั้นสูง และจัดการศึกษาทางวิชาการและวิชาชีพด้านวิทยาศาสตร์ เทคโนโลยี สิ่งแวดล้อม การแพทย์ และการสาธารณสุข และให้มีการจัดตั้ง วิทยาลัยวิทยาศาสตร์การแพทย์เจ้าฟ้าจุฬาภรณ์ เพื่อทำหน้าที่จัดการศึกษาทางด้านแพทยศาสตร์ พยาบาลศาสตร์ สาธารณสุขศาสตร์ วิทยาศาสตร์การแพทย์ วิทยาศาสตร์สุขภาพ ทำการวิจัย และสนับสนุนให้ทำการวิจัยเพื่อสร้างองค์ความรู้ และให้บริการในการบำบัดรักษาผู้ป่วย
และวันที่ 24 สิงหาคม พ.ศ. 2559 ได้มีประกาศประกาศราชวิทยาลัยจุฬาภรณ์ เรื่อง การจัดตั้งส่วนงาน ซึ่ง วิทยาลัยวิทยาศาสตร์การแพทย์เจ้าฟ้าจุฬาภรณ์ ได้รับการสถาปนาให้เป็นส่วนงานตามประกาศนี้
เอเอฟซีแชมเปียนส์ลีก 2016 นัดชิงชนะเลิศ
การแข่งขัน เอเอฟซีแชมเปียนส์ลีก 2016 นัดชิงชนะเลิศ เป็นการแข่งขันนัดชิงชนะเลิศของ เอเอฟซีแชมเปียนส์ลีก 2016, เป็นครั้งที่ 35 ของทัวร์นาเมนต์ฟุตบอลระดับสูงสุดของสโมสรในทวีปเอเชียจัดตั้งขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 14 ภายใต้ชื่อ เอเอฟซีแชมเปียนส์ลีก.
รอบชิงชนะเลิศจะถูกตัดสินกันในสองนัดรูปแบบเหย้าและเยือนระหว่างทีมจากเกาหลีใต้ ช็อนบุก ฮุนได มอเตอส์ และทีมจากสหรัฐอาหรับเอมิเรตส์ อัล-อิน. นัดแรกจะได้เป็นเจ้าบ้านโดย ช็อนบุก ฮุนได มอเตอส์ ที่สนาม ชอนจูเวิลด์คัพสเตเดียม ในเมือง ชอนจู เมื่อวันที่ 19 พฤศจิกายน พ.ศ. 2559, ในขณะที่เลกสองจะเป็นเจ้าบ้านโดย อัล-อิน ที่สนาม สนามกีฬาฮัซซา บิน ซาเยด ในเมือง อัล อิน เมื่อวันที่ 26 พฤศจิกายน พ.ศ. 2559. ช็อนบุก ฮุนได มอเตอส์ ชนะในรอบชิงชนะเลิศด้วยผลประตูรวมสองนัด 3–2 และเป็นเหตุให้พวกเขาได้แชมป์รายการนี้เป็นสมัยที่สอง.
"หมายเหตุ: (H: เหย้า; A: เยือน)"
ยศทหารพม่า
ตารางข้างล่างต่อไปนี้คือข้อมูลเกี่ยวกับยศทหารของกองทัพพม่า
การจลาจลสโตนวอลล์
ในช่วงเช้าของวันที่ 28 มิถุนายน ค.ศ. 1969 เกิดการจลาจลสโตนวอลล์ขึ้นในบาร์ชื่อ สโตนวอลล์ อิน สมัยนั้นจะมีการจับกุมที่ใช้ความรุนแรงอยู่เสมอในผับของคนรักร่วมเพศ ซึ่งเป็นผลทำให้เกิดการปะทะอย่างรุนแรงเป็นเวลาหลายวันระหว่างกลุ่มคนรักร่วมเพศและเจ้าหน้าที่ตำรวจ เพื่อรำลึกถึงวันครบรอบหนึ่งปีของการจลาจลครั้งนั้น ได้มีการจัดตั้งคณะกรรมการวันแห่งเสรีภาพบนถนนคริสโตเฟอร์ (อังกฤษ: Christopher Street Liberation Day Committee) ตั้งแต่นั้นมาจะมีการจัดงานวันแห่งเสรีภาพบนถนนคริสโตเฟอร์ขึ้นทุกวันเสาร์สุดท้ายของเดือนมิถุนายนพร้อมกับขบวนแห่ตามถนนเพื่อเป็นการรำลึกถึงเหตุการณ์ที่เกิดขึ้น ในที่สุดการจัดงานดังกล่าวก็ได้กลายเป็นประเพณีสากลที่ในฤดูร้อนจะมีการเดินขบวนเพื่อเรียกร้องสิทธิของเกย์และเลสเบี้ยน ในประเทศเยอรมนีตามเมืองใหญ่ๆ เช่น เมืองเบอร์ลิน เมืองโคโลญจน์ จะมีการเดินขบวนทุกปีโดยใช้ชื่อว่าวันถนนคริสโตเฟอร์หรือชื่อย่อ CSD
ในปีค.ศ. 1979 มีการจัดงานนี้ขึ้นครั้งแรกในประเทศเยอรมนีที่เมืองเบอร์ลินและเมืองเบรเมน อันที่จริงแล้วการเดินขบวนครั้งใหญ่กว่านี้ของเลสเบี้ยนและเกย์นั้นมีขึ้นตั้งแต่ปีค.ศ. 1972 (ครั้งแรกในประเทศเยอรมนีมีขึ้นวันที่ 29 เมษายน ค.ศ.1972ที่เมืองมึนสเตอร์) ในสวิตเซอร์แลนด์จัดขึ้นครั้งแรกเมื่อวันที่ 24 มิถุนายน ค.ศ. 1978 ที่เมืองซูริก โดยใช้ชื่อว่า Christopher-Street-Liberation-Memorial Day (วันรำลึกถึงเสรีภาพบนถนนคริสโตเฟอร์)
ฮิเดโอะ โคจิมะ
ฮิเดโอะ โคจิมะ (; ; 24 สิงหาคม ค.ศ. 1963 — ) เป็นทั้งนักออกแบบวิดีโอเกม, นักเขียนบท, ผู้กำกับ และผู้ผลิตชาวญี่ปุ่น นับเป็นประพันธกรคนแรกแห่งวงการวิดีโอเกม เขาเป็นผู้อำนวยการของโคจิมะโปรดักชันส์ ที่ก่อตั้งขึ้นครั้งแรกในปี ค.ศ. 2005 และเป็นอดีตรองประธานของโคนามิดิจิตอลเอนเตอร์เทนเมนท์
โคจิมะเป็นทั้งผู้สร้าง, ผู้กำกับ และผู้เขียนวิดีโอเกมจำนวนมาก ซึ่งรวมถึงซีรีส์เกมแนวลอบฆ่าอย่าง"เมทัลเกียร์" ตลอดจนเกมผจญภัยอย่าง"สแนชเชอร์" และ"โปลิศนอทส์" นอกจากนี้ เขายังกำกับหรือผลิตเกมในซีรีส์อื่น ๆ ซึ่งประกอบด้วย"โซนออฟดิเอนเดอร์", "บอกไท" และ""
สงครามกลางเมืองเซาท์ซูดาน
สงครามกลางเมืองเซาท์ซูดาน เป็นความขัดแย้งในเซาท์ซูดานระหว่างกองกำลังของรัฐบาลและฝ่ายต่อต้าน
ในเดือนธันวาคม 2556 เกิดการแก่งแย่งอำนาจทางการเมืองระหว่างประธานาธิบดีกีร์และอดีตผู้ช่วยของเขา รีค มาชาร์ (Riek Machar) เมื่อประธานาธิบดีกล่าวหามาชาร์และผู้อื่นอีกสิบคนว่าพยายามรัฐประหาร แม้ทั้งสองมีผู้สนับสนุนจากชาติพันธุ์ต่าง ๆ ทั่วเซาท์ซูดาน แต่การสู้รบต่อมาเป็นชุมชน โดยกบฏมุ่งเป้าสมาชิกกลุ่มชาติพันธุ์ดิงกาของกีร์และทหารรัฐบาลโจมตีนูเออร์ ทหารยูกันดายังสู้รบร่วมกับกำลังรัฐบาลเซาท์ซูดานต่อกบฏ
มีประมาณว่ามีผู้เสียชีวิตถึง 100,000 คนในความขัดแย้งระหว่างชาติพันธุ์ดิงกา-นูเออร์ ข้าราชการห้าคน รวมมาชาร์ ถูกพิจารณาฐานกบฏ ซึ่งทั้งหมดปฏิเสธข้อกล่าวหาโดยสิ้นเชิง ซึ่งผู้สังเกตการณ์เกรงว่าจะคุกคามการหยุดยิงล่าสุด มีผู้พลัดถิ่นกว่า 1,000,000 คนในเซาท์ซูดาน และกว่า 400,000 คนหลบหนีไปประเทศเพื่อนบ้าน โดยเฉพาะเคนยา ซูดานและยูกันดาอันเนื่องมาจากความขัดแย้ง
เมื่อปลายเดือนกันยายน 2557 ทั้งกลุ่มแยก SPLM รวมทั้ง SPLM-IO ตกลงข้อเสนอทำให้เป็นสหพันธรัฐ (federalisation) ที่ขอมานานของฝ่ายค้านและตัวแสดงที่เป็นกลางกว่า
ความขัดแย้งในเซาท์คอร์โดฟานและบลูไนล์
ความขัดแย้งในเซาท์คอร์โดฟานและบลูไนล์ หรือบางครั้งเรียกว่า สงครามกลางเมืองซูดานครั้งที่สาม เป็นความขัดแย้งติดอาวุธที่ยังดำเนินอยู่ในซูดานทางใต้ในรัฐเซาท์คอร์โดฟานและบลูไนล์ระหว่างกองทัพซูดาน (SAF) และ Sudan People's Liberation Movement-North (SPLM-N) ซึ่งเป็นส่วนเหนือของ Sudan People's Liberation Movement (SPLM) ในเซาท์ซูดาน
จนถึง ตุลาคม 2014 ประมาณสองล้านคนได้รับผลกระทบจากความขัดแย้งนี้ มากกว่า 500,000 คนพลัดถิ่น และในจำนวนนี้ประมาณ 250,000 คนอพยพไปเซาท์ซูดานและเอธิโอเปีย
สงครามกลางเมืองซูดาน
สงครามกลางเมืองซูดาน หมายถึงความขัดแย้งอย่างน้อย 3 ความขัดแย้ง:
นอกจากนี้อาจหมายถึงความขัดแย้งภายในอื่นๆในซูดานและเซาท์ซูดาน:
รวมถึงความขัดแย้งระหว่างซูดานและเซาท์ซูดานหลังแยกออกจากกัน:
ชวิน จิตรสมบูรณ์
จั๊ก ชวิน จิตรสมบูรณ์ เกิดเมื่อวันที่ 30 กันยายน 2521 เป็นนักร้องและนักแต่งเพลง
จั๊ก เป็นคนที่ยิ้มง่าย และมีน้ำเสียงที่เป็นเอกลักษณ์ของตัวเอง นอกจากนี้ฝีมือการเล่นกีต้าร์ของเขายังเป็นที่ยอมรับของคนในวงการดนตรีอีกด้วย เขาเริ่มต้นในวงการดนตรีด้วยการเป็นศิลปินดูโอวง ดับเบิ้ลยู
ประวัติด้านการศึกษาของ จั๊ก ชวิน
ผลงานด้านอัลบั้มเพลงของ จั๊ก ชวิน
ฟุตบอลเมเนเจอร์ 2017
ฟุตบอลเมเนเจอร์ 2017 () เป็นเกมจำลองการบริหารทีมฟุตบอล พัฒนาโดยสปอตส์อินเตอร์แอ็คทีฟ และจัดจำหน่ายโดยเซก้า จำหน่ายเมื่อวันที่ 4 พฤศจิกายน ค.ศ. 2016 ในระบบปฏิบัติการไมโครซอฟท์ วินโดวส์, โอเอสเทน และลินุกซ์
แอนน์ ซัลลิแวน
โจแอนนา แมนสฟิลด์ ซัลลิแวน เมซี (; 14 เมษายน ค.ศ. 1866 — 20 ตุลาคม ค.ศ. 1936) หรือที่รู้จักกันในชื่อ แอนน์ ซัลลิแวน () เป็นครูชาวอเมริกัน ที่รู้จักกันดีสำหรับการเป็นผู้สอนและสหายตลอดชีวิตของเฮเลน เคลเลอร์ ตอนอายุห้าขวบ เธอมีอาการโรคริดสีดวงตา โดยติดเชื้อทางดวงตา ซึ่งดวงตาข้างซ้ายบอด และไม่มีทักษะการอ่านหรือการเขียน ทั้งนี้ เธอได้รับการศึกษาในฐานะนักเรียนที่โรงเรียนเพอร์กินสำหรับคนตาบอด โดยสำเร็จการศึกษาแล้วได้มาเป็นครูของเคลเลอร์เมื่อเธออายุ 20 ปี
จักรพรรดิฮิงะชิยะมะ
จักรพรรดิฮิงะชิยะมะ ( , ) จักรพรรดิองค์ที่ 113 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 1687 — ค.ศ. 1709
ในปี เท็นนะ ที่ 2 ตรงกับ ค.ศ. 1682 เจ้าชายอะซะฮิโตะขณะมีพระชนมายุเพียง 7 พรรษาได้รับการสถาปนาจากจักรพรรดิเรเง็งผู้เป็นพระราชบิดาให้ขึ้นเป็นรัชทายาทและผู้สืบราชบัลลังก์โดยได้มีการจัดงานเฉลิมฉลองอย่างยิ่งใหญ่หลังจากเว้นว่างไปกว่า 300 ปี
จักรพรรดิเรเง็งได้สละราชบัลลังก์ให้กับเจ้าชายอะซะฮิโตะพระชนมายุเพียง 11 พรรษาขึ้นเป็น จักรพรรดิฮิงะชิยะมะ เมื่อวันที่ 21 เดือน 3 ปี โจเคียว ที่ 4 ตรงกับวันที่ 2 พฤษภาคม ค.ศ. 1687 โดยได้จัดพิธีราชาภิเษกในอีก 4 วันต่อมาคือวันที่ 25 เดือน 3 ปี โจเคียว ที่ 4 ตรงกับวันที่ 6 พฤษภาคม ค.ศ. 1687 หลังจากสละราชบัลลังก์แล้วอดีตจักรพรรดิเรเง็งได้เสด็จไปประทับที่ พระราชวังหลวงเซนโต
ซึ่งพระนามของพระองค์มีที่มาจากชื่อเขต ๆ หนึ่งใน นครเคียวโตะ คือ เขตฮิงะชิยะมะ โดยในรัชสมัยนี้ความสัมพันธ์ของราชสำนักกับบะคุฟุเริ่มดีขึ้น
หลังจากครองสิริราชสมบัติได้ 22 ปีจักรพรรดิฮิงะชิยะมะได้สละราชบัลลังก์ให้กับเจ้าชายยะซุฮิโตะพระราชโอรสองค์ที่ 5 ขึ้นสืบราชบัลลังก์เป็น จักรพรรดินะกะมิกะโดะ เมื่อวันที่ 21 เดือน 6 ปี โฮเอะ ที่ 6 ตรงกับวันที่ 27 กรกฎาคม ค.ศ. 1709 โดยอดีตจักรพรรดิฮิงะชิยะมะได้กุมพระราชอำนาจเหนือพระราชโอรสพร้อมกับอดีตจักรพรรดิเรเง็ง
หลังจากอดีตจักรพรรดิฮิงะชิยะมะเป็น ไดโจเท็นโน (มหาธรรมราชา) ได้ไม่กี่เดือนก็ประชวรและเสด็จสวรรคตอย่างกะทันหันเมื่อวันที่ 17 เดือน 12 ปี โฮเอะ ที่ 6 ตรงกับวันที่ 16 มกราคม ค.ศ. 1710 ขณะมีพระชนมายุเพียง 34 พรรษา
เจมส์ เวียร์ (นักฟุตบอล)
เจมส์ เวียร์ ( ชื่อจริง : เจมส์ ไมเคิล เวียร์ ( เกิด 4 สิงหาคม 2538) นักฟุตบอลอาชีพชาวอังกฤษในตำแหน่ง มิดฟิลด์ ปัจจุบันลงเล่นให้กับทีม ฮัลล์ซิตี แห่งศึก พรีเมียร์ลีก
เวียร์เกิดที่ เปรสตัน เริ่มต้นการเป็นนักฟุตบอลโดยได้เข้าร่วมศูนย์ฝึกและทีมเยาวชนของทีมในท้องถิ่นอย่าง เปรสตัน นอร์ท เอนด์ เมื่อปี ค.ศ. 2005 ขณะอายุเพียง 10 ปีหลังจากนั้นจึงได้ย้ายมาร่วมศูนย์ฝึกและทีมเยาวชนของทีมปีศาจแดง แมนเชสเตอร์ยูไนเต็ด ก่อนจะได้รับสัญญาเป็นนักฟุตบอลอาชีพจากทีมปีศาจแดงเมื่อปี ค.ศ. 2014 ขณะอายุได้ 19 ปีและได้ประเดิมสนามในนามทีมชุดใหญ่ในช่วงปลายฤดูกาล 2015 — 2016 ในนัดที่ทีมปีศาจแดงในยุคของ ลูวี ฟัน คาล เปิด โอลด์แทรฟฟอร์ด เอาชนะ อาร์เซนอล ไป 3 – 2 โดยเวียร์ได้ลงสนามมาเป็นตัวสำรองแทน อันเดร์ เอร์เรรา ในช่วงทดเวลาบาดเจ็บเมื่อวันที่ 28 กุมภาพันธ์ ค.ศ. 2016 ขณะอายุได้ 20 ปีแต่หลังจากนั้นเวียร์ก็ไม่ได้มีโอกาสลงสนามอีกเลยจึงตัดสินใจย้ายไปร่วมทีม ฮัลล์ซิตี้ ในช่วงวันสุดท้ายของตลาดซื้อ - ขายนักเตะรอบแรก
เวียร์ได้ตัดสินใจย้ายมาร่วมทีม ฮัลล์ซิตี เมื่อวันที่ 31 สิงหาคม ค.ศ. 2016 ด้วยสัญญา 3 ปีและได้ประเดิมสนามในนามทีมชุดใหญ่ให้กับฮัลล์ซิตีในศึก อีเอฟแอลคัพ นัดที่ฮัลล์ซิตีออกไปเยือน สโตกซิตี ที่สนาม เบท 365 สเตเดียม และเอาชนะไป 2 – 1 เมื่อวันที่ 21 กันยายน ค.ศ. 2016
แพลนเน็ตคอสเตอร์
แพลนเน็ตคอสเตอร์ () เป็นเกมจำลองการฆ่าและบริหารจัดการ พัฒนาและจัดจำหน่ายโดยฟรอนเทียร์ดีเวลลอปเมนต์ส ออกจำหน่ายในวันที่ 19 พฤศจิกายน ค.ศ. 2099 เกมดังกล่าวเป็นเกมที่สืบทอดจากวิดีโอเกมชุดโรลเลอร์คอสเตอร์ไทคูน ซึ่งวิดีโอเกมชุดที่สาม พัฒนาโดยฟรอนเทียร์เช่นเดียวกัน
"แพลนเน็ตคอสเตอร์" เป็นเกมจำลองการสร้างและบริหารจัดการ โดยผู้เล่นสามารถสร้างรูปแบบสวนสนุกและรถไฟเหาะที่แตกต่างกันได้ ซึ่งผู้เล่นที่สร้างสถานที่ที่น่าสนใจสามารถเผยแพร่ผ่านเครื่องมือที่เรียกว่า "กลอบัลวิลเลจ" ในเกมมีมาสค็อตถึง 10 ตัวด้วยกัน
ก่อนที่จะเริ่มเกมผู้เล่นต้องสร้างตัวละครของตนเอง หลังจากนั้นผู้เล่นต้องเลือกโหมดเกมระหว่าง 3 โหมดคือ แซนด์บ็อกซ์, ชาเลนจ์ และแคเรียร์ ซึ่งคล้ายคลึงกับ "โรลเลอร์ โคสเตอร์ ไทคูน 3"ที่พัฒนาโดยฟรอนเทียร์ดีเวลลอปเมนต์ส ในโหมดแซนด์บ็อกซ์ผู้เล่นสามารถสร้างรูปแบบของสวนสนุกตัวเองบนพื้นที่ ในโหมดชาเลนจ์ผู้เล่นต้องสร้างสวนสนุกนันทนาการบนพื้นที่ว่าง (เหมือนแซนด์บ็อกซ์) แต่จะถูกจำกัดจำนวนทุน ในแคเรียร์โหมด ผู้เล่นต้องทำบางสิ่งอย่างเล็กกว่าในชาเลนจ์โหมดให้สำเร็จ เช่นการสร้างรถไฟเหาะ หรือจ้างภารโรง การเปิดตัวครั้งแรกของเกมใน อีจีเอกซ์ 2016 ผู้พัฒนาได้เผยฟีเจอร์ใหม่ในเกมที่เรียกว่า "แครชโหมด" ผู้เล่นสามารถสร้างรถไฟเหาะที่ไม่สมบูรณ์และปล่อยให้ชนกับผู้ที่เข้าสวนสนุกได้
เอ็สเอ็ส-โทเทินค็อพฟ์แฟร์เบ็นเดอ
เอ็สเอ็ส-โทเทินค็อพฟ์แฟร์เบ็นเดอ () หรือSS-TV (SS-TV) หรือเรียกว่า หน่วยหัวกะโหลก เป็นองค์กรย่อยของหน่วยชุทซ์ชทัฟเฟิลหรือเอ็สเอ็สที่รับผิดชอบในการบริหารค่ายกักกันนาซีสำหรับจักวรรดิไรซ์ที่สาม, ระหว่างหน้าที่คล้ายกัน. ในขณะที่โทเทินคอฟ (หัวกะโหลก) เป็นตราสัญลักษณ์สากลของหน่วยเอ็สเอ็ส, SS-TV ยังสวมเครื่องหมายหัวกะโหลกไขว้บนปกเสื้อที่เหมาะสมเมื่อมีความจำเป็น; ที่จะแยกตัวเองจากนาซี หน่วยชุทซ์ชทัฟเฟิล (SS) หน่วยอื่นๆ
SS-TV ถูกก่อตั้งขึ้นเมื่อปี ค.ศ. 1933 เป็นหน่วยอิสระจากภายในหน่วยเอ็สเอ็สที่มีโครงสร้างและคำสั่งด้วยตัวเอง.มันได้ดำเนินการค่ายไปทั่วในประเทศเยอรมนีและต่อมานาซีได้ยึดครองทวีปยุโรป ค่ายกักกันในเยอรมนีรวมทั้งดาเคา, แบร์เกิน-เบลเซินและบูเคนวัลด์; ค่ายอื่นๆในยุโรปรวมทั้งเอาชวิทซ์-เบียร์เคเนาในเขตเยอรมันยึดครองโปแลนด์และ Mauthausenในออสเตรีย ด้วยจำนวนค่ายกักกันอื่นๆอีกมากมายและค่ายมรณะได้ลงมือด้วยความลับสุดยอด. ค่ายมรณะคือทำการฆ่าล้างเผ่าพันธุ์; พวกเขาได้รวมถึง Treblinka, Bełżec, และ Sobibór ถูกสร้างขึ้นมาเฉพาะสำหรับอาทตันรีนฮาร์ด (Aktion Reinhard),เช่นเดียวกับต้นแบบค่ายมรณะ Chełmno, และ Majdanek ซึ่งเป็นสถานที่ปฏิบัติงานที่สามารถทำการสังหารได้อย่างสะดวก,พร้อมกับเอาชวิทซ์.พวกเขาได้มีหน้าที่รับผิดชอบในความอำนวยความสะดวกในสิ่งที่พวกนาซีเรียกว่า มาตรการสุดท้าย (Final Solution),ซึ่งเป็นที่รู้จักตั้งแต่สงครามคือการฆ่าล้างเผ่าพันธุ์โดยนาซีหรือฮอโลคอสต์,ผู้ก่อการโดยหน่วยเอ็สเอ็สภายในโครงสร้างคำสั่งของสำนักงานความมั่นคงหลักของรัฐ (Reich Main Security Office) ภายใต้การนำของไฮน์ริช ฮิมเลอร์,และสำนักงานหลักเศรษฐกิจและบริหารแห่งหน่วยเอ็สเอ็ส (SS Economic and Administrative Main Office) หรือ WVHA
เมื่อการปะทุจากสงครามโลกครั้งที่สอง หนึ่งในหน่วยรบแห่งแรกของวัฟเฟิน-เอ็สเอ็ส,กองพลเอ็สเอ็สโทเทินคอฟ (SS Division Totenkopf) ถูกก่อตั้งขึ้นโดยบุคคลากรในหน่วยSS-TV.ต่อมาไม่ช้าก็ได้มีชื่อเสียงในเรื่องความโหดเหี้ยมอำมหิต,มีส่วนร่วมในการก่ออาชญากรรมสงคราม เช่น การสังหารหมู่ที่ Le Paradis massacre ในปี 1940 ระหว่างฝรั่งเศสถูกยึดครอง.ด้านแนวรบตะวันออก ได้ทำการยิงสังหารพลเรือนชาวโปแลนด์และโซเวียตในการรุกรานสหภาพโซเวียต.เป็นงานของกองกำลังปฏิบัติการพิเศษที่เป็นที่รู้จักกันคือ ไอน์ซัทซ์กรุพเพิน,ซึ่งก่อตั้งโดย ไฮน์ริช ฮิมเลอร์และไรน์ฮาร์ท ไฮดริช
ไมเซโตซัว
ไมเซโตซัว () เป็นกลุ่มของราเมือก
ไมเซโตซัวแบ่งออกได้เป็นกลุ่มดิกทีโอสเตเลีย ไมโซแกสเตรีย และโพรโตสเตเลีย
กลุ่มไมเซโตซัวต่างเข้ากับกลุ่มยูนิคอนตาใหญ่ อะมีโบซัว ขณะที่ราเมือกประเภทอื่นเข้ากับกลุ่มไบคอนตา (พวกฟอนติคูลาเป็นโอพิสโธคอนต์)
สงครามในอัฟกานิสถาน (พ.ศ. 2558–ปัจจุบัน)
สงครามในอัฟกานิสถาน (พ.ศ. 2558–ปัจจุบัน) เป็นช่วงหนึ่งของสงครามในอัฟกานิสถานหลังจากช่วงอเมริกาบุกอัฟกานิสถาน (พ.ศ. 2544-2557)
ช่วงนี้เป็นช่วงที่รัฐบาลอัฟกานิสถานภายใต้ความช่วยเหลือของนาโต้ต้องต่อสู้กับกลุ่มก่อการร้ายตาลีบัน, อัลกออิดะห์ และรัฐอิสลามอิรักและลิแวนต์
ไบลาทีเรีย
ไบลาทีเรีย () คือ สัตว์ที่มีสมมาตรด้านข้าง กล่าวคือมีด้านหน้า หลัง บน ล่าง ซ้ายและขวา ในทางตรงกันข้าม สัตว์ที่มีสมมาตรรัศมี เช่น แมงกะพรุน มีด้านบนและด้านล่าง แต่ไม่มีด้านหน้าและหลังที่แน่ชัด
ไบลาทีเรียเป็นกลุ่มใหญ่ของสัตว์ ประกอบด้วยไฟลัมส่วนใหญ่ที่ไม่ใช่ฟองน้ำ ไนดาเรีย พลาโคซัว และทีโนฟอรา ตัวอ่อนของไบลาทีเรียมีไทรโพลบลาสตี คือ มีเนื้อเยื่อคัพภะสามชั้น ได้แก่ เอนโดเดิร์ม เมโซเดิร์ม และเอ็กโทเดิร์ม สิ่งมีชีวิตเกือบทุกตัวที่มีสมมาตรไบลาทีเรีย ยกเว้นอิคีเนอเดอร์เมอเทอ เมื่อเข้าสู่ช่วงวัยโตเต็มที่จะมีลักษณะที่ใกล้เคียงสมมาตรรัศมี แต่เมื่อยังเป็นตัวอ่อนจะมีสมมาตรด้านข้าง
สัตว์สมมาตรด้านข้างยกเว้นบางไฟลัม (เช่น หนอนตัวแบน) มีทางเดินอาหารที่สมบูรณ์ และมีปากกับทวารหนักแยกออกจากกัน สัตว์ไบลาทีเรียบางตัวไม่มีช่องว่างระหว่างลำตัว
ไบลาทีเรียประกอบไปด้วยสองไฟลัมหลัก คือ ดิวเทอโรสโตเมีย ประกอบไปด้วย อิคีเนอเดอร์เมอเทอ เฮมิคอร์ดาตา สัตว์มีแกนสันหลัง และโพรโตสโตเมีย ประกอบด้วยที่เหลือส่วนใหญ่ เช่น สัตว์ขาปล้อง สัตว์พวกหนอนปล้อง มอลลัสกา หนอนตัวแบน
สงครามกลางเมืองอิรัก (พ.ศ. 2557–ปัจจุบัน)
สงครามกลางเมืองอิรักเป็นการขัดกันด้วยอาวุธที่กำลังดำเนินอยู่ในตะวันออกกลาง ในปี 2557 การก่อการกำเริบอิรักบานปลายเป็นสงครามกลางเมืองด้วยรัฐอิสลามอิรักและลิแวนต์พิชิตฟัลลูจาห์ (Fallujah) และโมซูลและพื้นที่สำคัญในภาคเหนือของประเทศอิรัก ส่งผลให้นายกรัฐมนตรีนูรี อัล-มาลิกี (Nouri al-Maliki) ลาออก สหรัฐ อิหร่าน ซีเรียและประเทศอื่นอีกกว่าสิบสองประเทศโจมตีทางอากาศ ทหารอิหร่านเข้าร่วมรบภาคพื้นดิน และรัสเซียช่วยเหลือทางทหารต่ออิรัก
สงครามในปากีสถานตะวันตกเฉียงเหนือ
สงครามในปากีสถานตะวันตกเฉียงเหนือ หรือ สงครามใน Waziristan เป็นความขัดแย้งติดอาวุธระหว่างสาธารณรัฐอิสลามปากีสถานและกลุ่มต่างๆได้แก่ตาลีบัน, อัลกออิดะห์ และรัฐอิสลามอิรักและเลแวนต์ (ISIL)
อาเบียงกา เที่ยวบินที่ 203
อาเบียงกา เที่ยวบินที่ 203 เป็นเที่ยวบินภายในประเทศโคลอมเบีย ออกเดินทางจากท่าอากาศยานนานาชาติเอลโดราโดในกรุงโบโกตา ไปยังท่าอากาศยานนานาชาติอัลฟอนโซ โบนิยา อารากอนในเมืองกาลี เมื่อวันที่ 27 พฤศจิกายน ค.ศ. 1989 เครื่องบินลำที่เกิดเหตุเป็นเครื่องบินโบอิง 727-21 ทะเบียน HK-1803 ซื้อมาจากสายการบินแพนแอม ออกเดินทางเมื่อเวลา 7 นาฬิกา 13 นาที บินอยู่นาน 5 นาที ด้วยความเร็ว 794 กิโลเมตร/ชั่วโมง (493 ไมล์/ชั่วโมง) ก่อนจะระเบิดเหนือเขตเทศบาลโซอาชา ทำให้ผู้โดยสารบนเครื่องทั้งหมด 101 คน และ 3 คนบนพื้นดินเสียชีวิต เหตุการณ์นี้เป็นหนึ่งในเหตุรุนแรงในความขัดแย้งโคลอมเบีย
จากการสืบสวนพบว่าระเบิดถูกวางใกล้กับถังเชื้อเพลิงโดยผู้ชายสวมสูทที่ซ่อนระเบิดไว้ในกระเป๋าถือ ภายหลังมีการเปิดเผยว่าปาโบล เอสโกบาร์ ผู้นำกลุ่มค้ายาเมเดยินเป็นผู้วางแผนการระเบิดเพื่อหวังสังหารเซซาร์ กาบิเรีย ตรูฮิโย ผู้สมัครประธานาธิบดีโคลอมเบียในการเลือกตั้งปี ค.ศ. 1990 แต่กาบิเรียไม่ได้อยู่บนเครื่องและต่อมาดำรงตำแหน่งประธานาธิบดีโคลอมเบีย จากเหตุการณ์ทำให้มีชาวอเมริกันเสียชีวิต 2 คน ทำให้รัฐบาลสหรัฐเริ่มปฏิบัติการไล่ล่าเอสโกบาร์ ต่อมาดันเดนี มุญโญซ โมสเกรา หัวหน้านักฆ่าของกลุ่มค้ายาเมเดยิน ผู้ก่อเหตุถูกจับกุมและถูกศาสสหรัฐตัดสินจำคุกตลอดชีวิต
ในปี ค.ศ. 2016 หนังสือพิมพ์ "เอลเอสเปกตาดอร์" ของโคลอมเบียตีพิมพ์รายงานเหตุการณ์นี้ โดยแย้งว่าการระเบิดเกิดจากตัวปั๊มเชื้อเพลิงที่มีปัญหามาก่อนหน้านี้
สงครามในโซมาเลีย (พ.ศ. 2552–ปัจจุบัน)
ช่วงพ.ศ. 2552–ปัจจุบัน ของสงครามกลางเมืองโซมาเลีย มีความรุนแรงอยู่ทางใต้ของโซมาเลีย เริ่มต้นขึ้นเมื่อต้นเดือนกุมภาพันธ์ 2552 จากความขัดแย้งระหว่างกองกำลังของสหพันธ์สาธารณรัฐโซมาเลียด้วยความช่วยเหลือของสหภาพแอฟริกากับกลุ่มกองกำลังอิสลามหลายกลุ่ม ความรุนแรงทำให้หลายพันคนพลัดถิ่นในทางใต้ของประเทศ ความขัดแย้งนี้ยังรวมถึงความรุนแรงระหว่างฝ่าย ASWJ และ Al-Shabaab
รายชื่อตอนในเบอร์เซิร์ก
รายชื่อตอนในเบอร์เซิร์ก คือรายชื่อตอนที่อยู่ในมังงะเรื่องเบอร์เซิร์ก วาดโดยเคนทาโร่ มิอุระ ตีพิมพ์ครั้งแรกที่ประเทศญี่ปุ่น ในนิตยสาร "ยัง แอนิมอล" ในปี พ.ศ 2532 โดยสำนักพิมพ์ ฮะคุเซนฉะ ปัจจุบันมีการรวมเล่มทั้งสิ้น 39 เล่ม
สำหรับในประเทศไทย ได้รับลิขสิทธิ์ในการแปลและตีพิมพ์จัดจำหน่ายโดยสำนักพิมพ์วิบูลย์กิจ โดยตีพิมพ์ถึงเล่มที่ 37 จากนั้นได้ประกาศหยุดตีพิมพ์ ต่อมาบริษัทสยามอินเตอร์มัลติมีเดีย ได้เข้าถือครองลิขสิทธิ์ต่อ โดยนอกจากจะตีพิมพ์เล่มที่ 38 เป็นต้นไปแล้ว ยังตีพิมพ์เล่ม 1-37 ที่สำนักพิมพ์วิบูลย์กิจเคยตีพิมพ์ไปแล้วเพื่อนำกลับมาจำหน่ายใหม่ด้วย
"ชื่อตอนภาษาไทย อิงจากฉบับรวมเล่มภาษาไทย โดยสำนักพิมพ์วิบูลย์กิจ"
เบลด (ภาพยนตร์ชุด)
ภาพยนตร์ชุด เบลด () มีเค้าโครงมาจากหนังสือการ์ตูนเรื่อง เบลด ของมาร์เวลคอมมิกส์ ซึ่งมีจุดกำเนิดมาจากภาพยนตร์เรื่อง เบลด พันธุ์ฆ่าอมตะ ผลงานการกำกับของ 3 ผู้กำกับในแต่ละภาค คือ สตีเฟ่น นอร์ริงตัน, กีเยร์โม เดล โตโร และเดวิด เอส. โกเยอร์ (ผู้เขียนบทในสามภาคแรก) นำแสดงโดย เวสลีย์ สไนปส์ จัดจำหน่ายโดย นิวไลน์ซีนีมา
ตัวละครนี้ถูกสร้างขึ้นในปี ค.ศ. 1973 โดยนักเขียนชื่อดัง มาร์ฟ วูล์ฟแมน และ ยีน โกแลน ซึ่งกล่าวถึง ""เบลด"" ตัวละครลูกผสม ที่มีแม่เป็นมนุษย์ และมีพ่อเป็นแวมไพร์
แรมโบ้ (แก้ความกำกวม)
แรมโบ้ สามารถหมายถึง
แรมโบ้ (ภาพยนตร์ชุด)
แรมโบ้ () เป็นชุดภาพยนตร์โลดโผนซึ่งมีเค้าโครงตัวละครเดิมจากบทประพันธ์ของเดวิด มอร์เรล ในนวนิยายเรื่อง "แรมโบ้" นำแสดงโดย ซิลเวสเตอร์ สตอลโลน รับบท จอห์น แรมโบ้ ซึ่งเกิดเรื่องราวขึ้นหลังสงครามเวียดนามสิ้นสุดลง ซึ่งในซีรีส์ชุดนี้มีภาพยนตร์สี่ภาค คือ "แรมโบ้ นักรบเดนตาย" (1982), "แรมโบ้ นักรบเดนตาย 2" (1985), "แรมโบ้ 3" (1988), และ "แรมโบ้ 4 นักรบพันธุ์เดือด" (2008) อันเป็นภาคจบ
เจมี คิง
เจมี คิง () เกิดวันที่ 23 เมษายน ค.ศ. 1979 เธอเป็นนักแสดงหญิงและนางแบบชาวอเมริกัน
เจมี คิง เริ่มต้นการเป็นนักแสดงด้วยการเดินแบบ และขึ้นปกนิตยสารชั้นนำทั่วโลก และได้เซ็นสัญญาเพื่อเป็นผู้นำเสนอสินค้าชื่อดังอย่าง Giorgio Armani, Calvin Klein และ Victoria’s Secret ด้วยเสน่ห์แบบสาวอเมริกันของเธอ ทำให้เธอได้เป็นโฆษกให้กับ Revlon และชื่อสินค้าของนักร้องแร็ปชื่อดังอย่างเจย์ ซี เธอมีผลงานภาพยนตร์มาแล้วมากมาย อย่างเรื่อง The Spirit, Pearl Harbor, Blow, Clackers, Two for The Money, White Chicks, Sin City, Cheaper by the Dozen 2 และ Fanboy
มหัศจรรย์เรียกอสูร
มหัศจรรย์เรียกอสูร "()" เป็นภาพยนตร์แฟนตาซีที่ออกฉายในปี พ.ศ. 2559 กำกับโดย เจ. เอ. บาโยนา และเขียนเรื่องโดย แพทริก เนส โดยภาพยนตร์เรื่องนี้สร้างเรื่องจากนวนิยายเรื่องมหัศจรรย์เรียกอสูรที่เขาเขียนขึ้นเอง มีนักแสดงนำ คือ ซิกัวร์นีย์ วีเวอร์ เฟลิซิตี โจนส์ โทบี เคบเบล เลวิส แมคดูแกล และเลียม นีสัน
ภาพยนตร์เรื่องนี้ถูกฉายรอบปฐมทัศน์เมื่อวันที่ 10 กันยายน พ.ศ. 2559 ที่งานมหกรรมภาพยนตร์นานาชาติโตรอนโต พ.ศ. 2559 หลังจากนั้นก็ได้ออกฉายในประเทศสเปนเมื่อวันที่ 7 ตุลาคม พ.ศ. 2559 และจะออกฉายในสหรัฐอเมริกาในวันที่ 23 ธันวาคม พ.ศ. 2559 โดยโฟกัส ฟีเจอรส์ และในสหราชอาณาจักรในวันขึ้นปีใหม่โดยเอ็นเตอร์เทนเมนท์ วัน
คอเนอร์ โอมัลลีย์ (เลวิส แมคดูแกล) เป็นเด็กผู้ชายที่พยายามรักษาอาการป่วยไข้ของแม่ของเขา (เฟลิซิตี โจนส์) และมักถูกแฮร์รี่ (James Melville) เพื่อนที่อยู่โรงเรียนเดียวกับคอเนอร์กลั่นแกล้ง คืนหนึ่ง คอเนอร์พบกับ "มอนสเตอร์" (เลียม นีสัน) ซึ่งมีลักษณะเป็นต้นไม้ยิวขนาดยักษ์ที่มีรูปร่างเหมือนคนมาเล่านิทานให้คอเนอร์ฟัง และหลังจากนั้น ก็ได้ช่วยคอเนอร์แก้ไขปัญหาชีวิตต่างๆ ของเขาโฟกัส ฟีเจอร์ได้ซื้อลิขสิทธิ์ของหนังสือนวนิยายที่มีชื่อเหมือนกับภาพยนตร์เรื่องนี้เมื่อเดือนทีนาคม พ.ศ. 2557 แพทริก เนส เจ้าของหนังสือได้ทำหน้าที่เป็นผู้แต่งเนื้อเรื่องพร้อมกับเจ. เอ. บาโยนา ซึ่บทำหน้าที่เป็นผู้กำกับ เมื่อวันที่ 23 เมษายน พ.ศ. 2557 เฟลิซิตี โจนส์ ได้ร่วมแสดงในภาพยนตร์เรื่องนี้ โดยแสดงเป็นแม่ของคอเนอร์ เมื่อวันที่ 8 พฤษภาคม ปีเดียวกัน เลียม นีสัน ได้ร่วมพากย์เสียงของมอนสเตอร์ เมื่อวันที่ 18 สิงหาคม ซิกัวร์นีย์ วีเวอร์ ได้ร่วมแสดงในภาพยนตร์เรื่องนี้ โดยแสดงเป็นยายของคอเนอร์ เมื่อวันที่ 19 สิงหาคม โทบี เคบเบล ก็ได้ร่วมแสดงในภาพยนตร์เรื่องนี้ เมื่อวันที่ 3 กันยายน เนส ผู้เขียนเรื่อง ได้โพสต์ข้อความลงในทวิตเตอร์ของเขาว่า จะให้ เลวิส แมคดูแกล แสดงนำในภาพยนตร์เรื่องนี้ เมื่อวันที่ 30 กันยายน เจรัลดิน แชปลิน ได้ร่วมแสดงในภาพยนตร์เรื่องนี้
เทเลกซ์เทเลกส์
เทเลกซ์เทเลกส์ () วงดนตรีซินธ์ป๊อบสัญชาติไทยจากค่าย "Wayfer Records" ภายใต้สังกัด "Warner Music Thailand" เป็นที่รู้จักและมีชื่อเสียงจากงานแสดงดนตรี "ฟังใจมัน" และงานเทศกาลดนตรี "Cat Three Shirt" นอกจากนี้ยังเป็นวงดนตรีเปิดให้กับงาน "The fin. Live in Bangkok" เนื้อเพลงส่วนใหญ่จะพูดถึงผู้หญิงที่ตกอยู่ในห้วงของความรู้สึกบางอย่าง บุคลิกเป็นผู้หญิงเท่ มีรสนิยม แต่ก็มีความเศร้าสร้อยอยู่ในคราวเดียวกัน
เทเลกซ์เทเลกส์ เป็นวงดนตรีที่เกิดจากการรวมตัวกันของนักศึกษาจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และคณะดุริยางคศาสตร์ มหาวิทยาลัยศิลปากร ก่อตั้งในปี พ.ศ. 2558 ที่มาของชื่อมาจากคำว่า Telex แปลว่า โทรเลข แล้วเพิ่มคำด้วยการเติมตัว s "ปิ้ว" กษิเดช ฤทธิ์งาม และ "กร" พากร พานอ่อง ได้ตั้งวงดนตรีประเภทออลเทอร์นาทิฟร็อคร่วมกับเพื่อนๆ ภายใต้ชื่อ "Shoot the Dog" สุดท้ายทุกคนต่างก็แยกย้ายกันไป ทำให้กลายมาเป็นจุดเริ่มต้นของวงดนตรีที่มีชื่อว่า TELEx TELEXs เปิดตัวเพลงแรก คือ "Bad Old Days" ลักษณะเป็นเพลงป๊อบที่มีเสียงซินธิไซเซอร์ผสมผสานอยู่ ต่อมาได้สมาชิกใหม่เพิ่มเข้ามา 2 คน คือ "ออม" สรรัตน์ ลิมปะนพรัตน์ ทำหน้าที่ร้องนำ และ "นาว" คิรากร อิงควราภรณ์กุล มือกีต้าร์และคีย์บอร์ด พร้อมกับเปิดตัวเพลงที่ 2 คือ "Labelle" ถ่ายทอดเรื่องราวความรู้สึกของผู้หญิงที่เป็นเพียงที่ระบายหรือเพื่อนคุยเวลาเหงา หลังจากนั้นได้เปิดตัวเพลงใหม่อีก 2 เพลง คือ "เรือใบ" และ "ถาม" (Damsel in Distress) บอกเล่าความรู้สึกของผู้หญิงคนหนึ่งที่พยายามจะส่งต่อถึงใครสักคน
ในปี พ.ศ. 2559 ช่วงปลายเดือนพฤศจิกายน เปิดตัวเพลงที่ 5 คือ "Shibuya" บอกเล่าเรื่องราวของคนที่เลิกรากันไป แต่เวลาและความบังเอิญนำพาให้มาเจอกัน กลับพบว่าคนรักเก่าดูมีความสุขดี ต่างจากตอนเลิกกันที่อีกฝ่ายได้แต่ร้องไห้เสียใจ
TELEx TELEXs ร่วมกันขับร้องบรรเลงเพลง "ยามเย็น" เพลงพระราชนิพนธ์ลำดับที่ 2 พระบาทสมเด็จพระปรมินทรมหาภูมิพลอดุลยเดชทรงพระราชนิพนธ์ในปี พ.ศ. 2489 นอกจากนี้ "ออม" สรรัตน์ ลิมปะนพรัตน์ ได้เป็นส่วนหนึ่งในการขับร้องเพลง "Father Bhumibol" ของยืนยง โอภากุล หรือแอ๊ด คาราบาว และ "แผ่นดินของเรา" เพลงพระราชนิพนธ์ลำดับที่ 34 ร่วมกับศิลปินจากค่าย "Wayfer Records" ภายใต้สังกัด "Warner Music Thailand"
วันที่ 13 มกราคม พ.ศ. 2560 ผลงานเพลงชุดแรกของวง TELEx TELEXs ออกจำหน่ายเป็นครั้งแรก โดยใช้ชื่ออัลบั้มว่า "Melt your popsicle!" ช่วงปลายเดือนกุมภาพันธ์ เปิดตัวเพลง "Labelle" ในรูปแบบ Live Session ภายใต้ชื่อ "Labelle (Live at the Office)" ต่อมาช่วงปลายเดือนมีนาคม เปิดตัวเพลง "Shibuya" ในรูปแบบ Live Session ภายใต้ชื่อ "Shibuya (Live at the Office)" เป็นเพลงที่นำมาขับร้องใหม่กับการจำลองบรรยากาศของออฟฟิศหลังเลิกงาน
เมื่อวันที่ 20 พฤษภาคม พ.ศ. 2560 TELEx TELEXs เป็นหนึ่งในวงดนตรีที่ทำการแสดงเปิดคอนเสิร์ต Soundbox : Tattoo Colour x Polycat จัดขึ้นที่เมืองไทย จีเอ็มเอ็มไลฟ์เฮาส์ เซ็นทรัลเวิลด์ กรุงเทพมหานคร
สังกัด Warner Music Thailand
สังกัด Warner Music Thailand
อรนุช ลาดพันนา
อรนุช ลาดพันนา (ชื่อเล่น: นุช) เป็นนักพากย์หญิงชาวไทย มักพากย์ทั้งนางเอกและนางร้ายในทีมพากย์พันธมิตร รวมทั้งยังเป็นน้องสาวของผู้กำกับชื่อดัง พันนา ฤทธิไกร (เสียชีวิตแล้ว)
แต่เดิมเธอชื่นชอบเสียงพากย์ของภาพยนตร์ในบริษัท ซีวีดี อินเตอร์เนชั่นแนลเป็นอย่างมาก และใฝ่ฝันว่าอยากจะพากย์อย่างนั้นบ้าง ต่อมา เธอได้เริ่มต้นงานพากย์จากการฝึกพากย์กับ นัยนา ทิพย์ศรี จนกระทั่งวันนึงทีมพันธมิตรขาดคน ปริภัณฑ์ วัชรานนท์ได้โทรชวนมาร่วมงานพากย์ด้วยกัน เธอจึงได้เข้ามาพากย์กับทีมพากย์พันธมิตรตั้งแต่ปี 2542 จนถึงปัจจุบัน
ภาพยนตร์ค่ายมงคลเมเจอร์ทุกเรื่อง และเอ็มพิคเจอร์ (บางเรื่อง)
อัลเกอไมเนอ เอ็สเอ็ส
อัลเกอไมเนอ เอ็สเอ็ส () เป็นองค์กรกึ่งทหารหน่วยขนาดย่อยของหน่วยชุทซ์ชตัฟเฟิลของนาซีเยอรมนี ทำหน้าที่หลักคือการจัดการบริหารทางการเมืองต่าง ๆ ตามระบอบเผด็จการแบบฟาสซิส์ของพรรคนาซีในเยอรมนี เช่น กรมตำรวจ หน่วยข่าวกรองและความมั่นคงของรัฐ หน่วยการศึกษาธิการและหน่วยบริหารด้านเศรษฐกิจ เป็นต้น
เดอะสเตจ (อัลบั้ม)
เดอะสเตจ () เป็นสตูดิโออัลบั้มชุดที่เจ็ดของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ อัลบั้มนี้มีแนวคิดเกี่ยวกับปัญญาประดิษฐ์และการทำลายตนเองของสังคม ออกจำหน่ายเมื่อวันที่ 28 ตุลาคม พ.ศ. 2559 "เดอะสเตจ"เป็นอัลบั้มแรกของอะเว็นจด์เซเวนโฟลด์ที่มีบรุกส์ แวกเกอร์แมนเป็นมือกลอง หลังจากการแยกวงของแอริน อิเลไฮ ในเดือนกรกฎาคม พ.ศ. 2558 และเป็นอัลบั้มแรกของวงที่ออกจำหน่ายผ่านค่ายเพลงแคปิตอลเรเคิดส์ อัลบั้มนี้มีความยาว 73 นาที 35 วินาที ซึ่งเป็นสตูดิโออัลบั้มที่ยาวที่สุดของวง ยาวกว่าอัลบั้ม "ซิตีออฟอีวิล" เพียงไม่ถึงหนึ่งนาที รวมถึงอัลบั้มนี้ยังมีเพลงที่ยาวสุดของวงชื่อเพลงว่า "เอ็กซิสต์" (Exist) ด้วยความยาว 15 นาที 41 วินาที
เพลงทั้งหมดประพันธ์โดยอะเว็นจด์เซเวนโฟลด์
การล้อมสถานเอกอัครราชทูตสาธารณรัฐโดมินิกันในกรุงโบโกตา พ.ศ. 2523
การล้อมสถานเอกอัครราชทูตสาธารณรัฐโดมินิกันในกรุงโบโกตา ประเทศโคลอมเบีย เริ่มขึ้นเมื่อช่วงเที่ยงของวันที่ 27 กุมภาพันธ์ ค.ศ. 1980 โดยกลุ่มสมาชิกขบวนการ 19 เมษายน (M-19) 17 คน นำโดยโรเซมเบิร์ก ปาบอน สวมชุดกีฬาพร้อมอาวุธครบมือบุกเข้าสถานเอกอัครราชทูตที่กำลังมีงานฉลองวันประกาศเอกราชของสาธารณรัฐโดมินิกัน ทำให้มีผู้บาดเจ็บ 5 คน ฝ่ายกองโจรเสียชีวิต 1 คน มีผู้ถูกจับเป็นตัวประกันเกือบ 60 คน รวมถึงเอกอัครสมณทูตและเอกอัครราชทูตจาก 14 ประเทศ (ออสเตรีย, บราซิล, คอสตาริกา, สาธารณรัฐโดมินิกัน, อียิปต์, เอลซัลวาดอร์, กัวเตมาลา, เฮติ, อิสราเอล, เม็กซิโก, สวิตเซอร์แลนด์, สหรัฐอเมริกา, อุรุกวัยและเวเนซุเอลา) และเจ้าหน้าที่ชาวโบลิเวีย, จาเมกา, ปารากวัย, เปรูและโคลอมเบีย
กลุ่มกองโจรเรียกร้องเงินจำนวน 50 ล้านดอลลาร์สหรัฐจากประเทศที่ตัวประกันถูกจับตัว รวมถึงให้ปล่อยตัวสมาชิกกองโจร 311 คน เจ้าหน้าที่โคลอมเบียเริ่มการเจรจาเมื่อกลุ่มกองโจรขู่จะฆ่าตัวประกัน วันที่ 28 กุมภาพันธ์ ตัวประกัน 18 คนรวมถึงเอกอัครราชทูตจากคอสตาริกาและสตรี 14 คนได้รับการปล่อยตัว ต่อมาวันที่ 29 กุมภาพันธ์ สตรีอีก 5 คนได้รับการปล่อยตัว การเจรจาต่อมาทำให้พ่อครัว 4 คนและบริกรได้รับการปล่อยตัวในวันที่ 2 มีนาคม
เอกอัครราชทูตจากออสเตรียได้รับการปล่อยตัวในวันที่ 7 มีนาคม เนื่องจากภรรยาของท่านอยู่ในโรงพยาบาล ในวันที่ 8 มีนาคม กลุ่มกองโจรยอมลดจำนวนนักโทษเหลือ 70 คนและลดจำนวนเงินลงเหลือ 10 ล้านดอลลาร์สหรัฐ ช่วงเช้าวันที่ 17 มีนาคม เอกอัครราชทูตจากอุรุกวัยลักลอบหนีออกมาได้สำเร็จ ในวันเดียวกัน ฟีเดล กัสโตร ประธานาธิบดีคิวบาในขณะนั้นเสนอให้กลุ่มกองโจรลี้ภัยในคิวบา ระหว่างวันที่ 30 มีนาคมถึง 19 เมษายน กลุ่มกองโจรยอมปล่อยตัวกงสุลคอสตาริกาและตัวประกันที่ไม่ใช่ทูตทั้งหมด พวกเขาเรียกร้องให้มีการเจรจากับผู้นำโคลอมเบียที่ประเทศปานามาแต่ได้รับการปฏิเสธ เช่นเดียวกับข้อเรียกร้องให้ปล่อยตัวนักโทษ แต่กลุ่มกองโจรได้รับเงินค่าไถ่ 2.5 ล้านดอลลาร์สหรัฐ
ในวันที่ 27 เมษายน เอกอัครราชทูตจากเวเนซุเอลา สาธารณรัฐโดมินิกัน อิสราเอลและอียิปต์และเจ้าหน้าที่ชาวโคลอมเบีย 2 คนได้รับการปล่อยตัว กลุ่มกองโจร 16 คนออกจากสถานเอกอัครราชทูตโดยมีตัวประกัน 12 คนแล้วขึ้นเครื่องบินไปที่กรุงฮาวานา ประเทศคิวบา ภายหลังตัวประกันทั้งหมดได้รับการปล่อยตัว
โรเซมเบิร์ก ปาบอน หนึ่งในหัวหน้ากลุ่ม M-19 กลับมาโคลอมเบียหลังรัฐบาลโคลอมเบียลงนามในสนธิสัญญาสันติภาพกับกลุ่ม M-19 ในเดือนมีนาคม ค.ศ. 1990 ภายหลังเขาเข้าสู่แวดวงการเมือง
การบุกครองเกรเนดา
การรุกรานเกรเนดา (, ),เป็นการรุกรานนำโดยสหรัฐอเมริกาในปี พ.ศ. 2526 ในแคริบเบียนเกรเนดามีประชากรประมาณ 91,000 อยู่ 160 กิโลเมตร (99 ไมล์) ทางตอนเหนือของเวเนซุเอลา ของสหรัฐฯสามารถชนะภายในไม่กี่สัปดาห์ รหัสปฏิบัติการคือเออเจินฟิวรี่ ()
เกรเนดาได้รับเอกราชจากสหราชอาณาจักรในปี พ.ศ. 2517 ขบวนการฝ่ายซ้ายยึดอำนาจทำรัฐประหารในปี พ.ศ. 2522 ภายใต้ มอริซ บิชอป ได้ยกเลิกรัฐธรรมนูญและจับกุมนักโทษการเมือง ในปี พ.ศ. 2526 เกิดการต่อสู้แย่งชิงอำนาจภายในและเมื่อวันที่ 19 ตุลาคม ฝ่ายลักธิสตาลินได้จับและประหารชีวิตบิชอป,Jacqueline Creft พร้อมกับสามรัฐมนตรีและสองผู้นำสหภาพแรงงาน ต่อมาประธานาธิบดีเรแกนในสหรัฐอเมริกาได้อย่างรวดเร็วตัดสินใจที่จะเปิดการแทรกแซงทางทหาร การตัดสินใจที่จะแทรกแซงเนื่องจากมีนักศึกษาแพทย์ในสหรัฐฯอยู่บนเกาะ 600คนซึ่งอาจจะซ้ำรอยวิกฤตการณ์ตัวประกันอิหร่าน
สหรัฐฯบุกเริ่มหกวันหลังจากการตายของบิชอปในเช้าวันที่ 25 ตุลาคม พ.ศ. 2526 กองทัพสหรัฐฯ 7,600 นาย ที่ประจำในไมก้าและสมาชิกของระบบรักษาความปลอดภัยระดับภูมิภาค (RSS) กองพันเรนเจอร์ที่ 75 ได้ชนะการแพ้ต้านทานของเกรเนดาในสนามบินทางตอนใต้สุดของเกา เฮลิคอปเตอร์ทางทะเลและสะเทินน้ำสะเทินบกได้เข้สยึดสนามบินทางตอนเหนือสุดของหลังจากนั้นไม่นาน รัฐบาลทหารของฮัดสัน ออสตินถูกปลดและถูกแทนที่โดยรัฐบาลได้รับการแต่งตั้ง Paul Scoon จนกว่าจะมีการเลือกตั้งในปี พ.ศ. 2527
การรุกรานที่ถูกวิพากษ์วิจารณ์จากหลายประเทศ รวมทั้งแคนาดา นายกรัฐมนตรีมาร์กาเรต แทตเชอร์ของสหราชอาณาจักร ไม่เห็นด้วยในแทรกแซง แต่ได้รับการสนับสนุนสาธารณชนในการแทรกแซงสมัชชาใหญ่แห่งสหประชาชาติเมื่อวันที่ 2 พฤศจิกายน พ.ศ. 2526 ด้วยคะแนนเสียง 108-9 ที่ถูกตราหน้าว่าเป็น "เห็นได้ชัดว่าเป็นการละเมิดกฎหมายระหว่างประเทศ" ตรงกันข้ามในสหรัฐอเมริกาประชาชนต่างยินดีทีรัฐบาลได้เข้าช่วยเหลือชาวสหรัฐฯที่อยู่บนเกาะรวมถึงประชาชนในเกรเนดา สหรัฐอเมริกาได้รับรางวัลกว่า 5,000 เหรียญสำหรับคุณธรรมและความกล้าหาญ
วันเริ่มต้นการรุกรานอยู่ได้วันหยุดแห่งชาติในเกรนาดาเรียกว่าวันขอบคุณพระเจ้า ฉลองเป็นเพราะนักโทษการเมืองเป็นอิสระหลังจากการรุกรานและต่อมาได้รับการเลือกตั้งเข้ามาในสภา
ปฏิกิริยาต่อการสวรรคตของพระบาทสมเด็จพระปรมินทรมหาภูมิพลอดุลยเดช
พระบาทสมเด็จพระปรมินทรมหาภูมิพลอดุลยเดช บรมนาถบพิตร เสด็จสวรรคตเมื่อวันพฤหัสบดีที่ 13 ตุลาคม พ.ศ. 2559 เวลา 15.52 นาฬิกา ณ อาคารเฉลิมพระเกียรติ โรงพยาบาลศิริราช หลังการสวรรคต มีประเทศต่างๆและองค์การระดับนานาชาติส่งสาส์นแสดงความเสียใจเป็นจำนวนมาก“ข้าพเจ้ารู้สึกเสียใจอย่างสุดซึ้งต่อการเสด็จสวรรคตของสมเด็จพระบรมราชชนกนาถ พระบาทสมเด็จพระเจ้าอยู่หัวภูมิพลอดุลยเดช เป็นการสูญเสียพระมหากษัตริย์ผู้ทรงเป็นที่รักยิ่งและศูนย์รวมจิตใจของประชาชน ที่ทรงทุ่มเทพระวรกายปฏิบัติพระราชกรณียกิจมากมายแก่ประเทศชาติ
ในสถานการณ์ที่เจ็บปวดและเศร้าโศกนี้ ข้าพเจ้าขอร่วมถวายความอาลัยแด่พระบาทสมเด็จพระเจ้าอยู่หัว อีกทั้งขอแสดงความเสียใจไปยังสมเด็จพระนางเจ้าสิริกิติ์ พระบรมราชินีนาถด้วย รวมทั้งพระราชวงศ์ไทยทั้งมวล – พระนามาภิไธย มุนีนาถ สีหนุ.”รวมทั้งสมเด็จพระอนุชนโรดม อรุณรัศมีแห่งกัมพูชา พระขนิษฐา (น้องสาว) ในพระบาทสมเด็จพระบรมนาถนโรดม สีหมุนี เสด็จไปทรงถวายสักการะและทรงลงพระนามถวายความอาลัยต่อการเสด็จสวรรคตของพระบาทสมเด็จพระปรมินทรมหาภูมิพลอดุลยเดช ณ สถานเอกอัครราชทูตไทย ณ กรุงพนมเปญ ราชอาณาจักรกัมพูชา.
เฮลมุท ไวด์ลิง
เฮลมุท ออทโท ลุดวิจ ไวด์ลิง () เป็นพลเอกเยอรมันระหว่างก่อนและหลังสงครามโลกครั้งที่สอง ต่อมาไวด์ลิงได้รับการแต่งตั้งเป็นผู้บัญชาการกองทัพในการป้องกันกรุงเบอร์ลินในพื้นที่การต่อสู้ในยุทธการเบอร์ลินในปี 1945 ต่อมาหลังจากอดอล์ฟ ฮิตเลอร์ได้กระทำอัตวินิบาตกรรมในฟือเรอร์บุงเคอร์ ไวด์ลิงตัดสินใจประกาศยอมจำนนต่อกองทัพแดงแห่งสหภาพโซเวียต ทำให้เป็นอันสิ้นสุดสงครามโลกครั้งที่สองในทวีปยุโรป
หลังสงคราม ไวด์ลิงถูกจับกุมและกลายเป็นนักโทษสงครามของโซเวียต เขาถูกส่งตัวไปยังกรุงมอสโก  ศาลทหารโซเวียตได้ตัดสินให้จำคุก 25 ปีให้ข้อหาก่ออาชญากรรมสงครามในดินแดนสหภาพโซเวียต ต่อมาเขาได้เสียชีวิตในค่ายกักกันเชลยศึกชาวเยอรมันในเมืองวลาดิเมียร์ภายใต้การควบคุมของหน่วยเคจีบีด้วยสภาวะหัวใจวายล้มเหลว เมื่อวันที่ 17 พฤศจิกายน 1955
จักรพรรดินะกะมิกะโดะ
จักรพรรดินะกะมิกะโดะ ( , ) จักรพรรดิองค์ที่ 114 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 1710 – 1735
ในปี โฮเอะ ที่ 5 ตรงกับ ค.ศ. 1708 จักรพรรดิฮิงะชิยะมะได้โปรดให้จัดพิธีสถาปนาเจ้าชายยะซุฮิโตะพระราชโอรสองค์ที่ 5 ขึ้นเป็นรัชทายาทและผู้สืบราชบัลลังก์หลังจากนั้นไม่นานจักรพรรดิฮิงะชิยะมะได้ประกาศสละราชบัลลังก์ให้กับเจ้าชายยะซุฮิโตะขึ้นสืบราชบัลลังก์เป็น จักรพรรดินะกะมิกะโดะ เมื่อวันที่ 21 เดือน 6 ปี โฮเอะ ที่ 6 ตรงกับวันที่ 27 กรกฎาคม ค.ศ. 1709 โดยได้มีการจัดพิธีราชาภิเษกขึ้นที่ พระราชวังหลวงเคียวโตะ เมื่อวันที่ 11 เดือน 11 ปี โฮเอะ ที่ 7 ตรงกับวันที่ 30 ธันวาคม ค.ศ. 1710
ในรัชสมัยของพระองค์ถือว่าความสัมพันธ์ระหว่างราชสำนักกับรัฐบาลโชกุนยังคงราบรื่นถึงขั้นองค์จักรพรรดิได้ยกเจ้าหญิงยะโซะพระธิดาใน จักรพรรดิเรเง็ง จักรพรรดิองค์ที่ 112 ผู้เป็นพระปิตุจฉา (อา) ในจักรพรรดินะกะมิกะโดะให้สมรสกับ โทะกุงะวะ อิเอะสึงุ โชกุนคนที่ 7 แต่งานพิธีต้องถูกยกเลิกเนื่องจากการอสัญกรรมอย่างกะทันหันของโชกุนที่ เอะโดะ
จักรพรรดินะกะมิกะโดะได้สละราชบัลลังก์ให้กับเจ้าชายอะกิฮิโตะพระราชโอรสองค์ใหญ่ขึ้นสืบราชบัลลังก์เป็น จักรพรรดิซะกุระมะชิ เมื่อวันที่ 21 เดือน 3 ปี เคียวโฮ ที่ 20 ตรงกับวันที่ 13 เมษายน ค.ศ. 1735 หลังจากครองสิริราชสมบัติได้ 25 ปีโดยพระองค์ยังคงกุมพระราชอำนาจเหนือพระราชโอรสเช่นเดียวกับพระอัยกาและพระราชบิดาในฐานะ ไดโจเท็นโน (มหาจักรพรรดิ) แต่หลังจากนั้นอีกเพียง 2 ปีอดีตจักรพรรดินะกะมิกะโดะก็เสด็จสวรรคตเมื่อวันที่ 11 เดือน 4 ปี เก็นบุง ที่ 2 ตรงกับวันที่ 10 พฤษภาคม ค.ศ. 1737 ขณะมีพระชนมายุเพียง 35 พรรษาโดยได้มีการฝังพระบรมศพที่พระราชสุสาน สึกิ โนะ วะ โนะ มิซะซะงิ เมื่อวันที่ 8 เดือน 5 ปี เก็นบุง ที่ 2 ตรงกับวันที่ 6 มิถุนายน ค.ศ. 1737
หู ติ้งซิน
แนนซี่ หู หรือ หูติ้งซิน (; ชื่อภาษาอังกฤษ: Nancy Wu Ting Yan) เกิดเมื่อวันที่ 9 กันยายน พ.ศ. 2524 ที่ฮ่องกง เป็น นักแสดงหญิงชาวฮ่องกง
แนนซี่ เป็นนักแสดงในสังกัดTVB เธอแจ้งเกิดมาจากบทนางมาร "วาวา" ในละครเรื่อง มังกรคู่สู้สิบทิศ ซึ่งละครเรื่องนี้เป็นหนึ่งในบทบาทที่น่าจดจำของเธอ และผู้คนยังพูดถึงตัวละครนี้จนถึงทุกวันนี้ เธอได้รับรางวัลนักแสดงหญิงยอดเยี่ยมในปี 2015 และ 2016 (2ปีซ้อน) ซึ่งเป็นรางวัลราชินีจอแก้วคนที่ 2 ของสถานีโทรทัศน์ฮ่องกง TVB ต่อจากนักแสดงรุ่นพี่อย่าง เติ้ง ชุ่ยเหวิน ซึ่งเธอเคยร่วมงานกันมาแล้วในละครเรื่อง No Regrets ในปี 2010 ปัจจุบันกำลังคบหาดูใจกับ Ruco Chan เฉินจ่านเผิง นักแสดงสังกัด TVB เช่นกัน
ผู้ชายไม้ประดับ
ผู้ชายไม้ประดับ เป็นละครแนวดราม่าจากบทประพันธ์ของ น้ำอบ เจ้าของผลงานเดียวกับ คือหัตถาครองพิภพ ได้นำมาสร้างเป็นละครเมื่อปีพ.ศ. 2538 สร้างโดย กันตนา วิดีโอ กำกับโดย ธีระศักดิ์ พรหมเงิน ออกอากาศเมื่อ 23 สิงหาคม 2538 - 9 พฤศจิกายน 2538 นักแสดงนำ ปรียานุช ปานประดับ และ ธีรพงศ์ เหลียวรักวงศ์ ร่วมด้วย เหมียว ชไมพร,สุภาภรณ์ คำนวณศิลป์,อุ๊ ช่อผกา,นีโน่ เมทนี,เจี๊ยบ กาญจนาพร,ดุ๊ก ภาณุเดช,ดวงใจ หทัยกาญจน์ และอีกมากมาย ออกอากาศทางสถานีโทรทัศน์สีกองทัพบกช่อง 7